text:
KANDA HANO UREBE VIDEO
Kuri uyu wa 11 Gicurasi 2018, Isi by’umwihariko abarasta baribuka imyaka 37 ishize ikirangirire Bob Marley atabarutse. Uyu munya-jamaïca wabaye igihangange mu njyana ya Reggea arakibukwa mu bice byose by’isi nk’uwapfuye ejo.
Bob Marley aracyari umwe mu bahanzi bakunzwe cyane ku isi ya rurema. Ibihangano bye n’ibikorwa byamuranze biracyafite agaciro gakomeye. Indirimbo ze zamamaye cyane nka “No Woman No Cry”, “Get Up Stand Up”, ‘’Everything’s Gonna Be Alright” n’izindi ziracyari ku rutonde rw’indirimbo z’imbere z’ibihe byose zicurangwa hirya no hino.
Hamwe na miliyoni zirenga 200 z’ama-disques yacuruje, Bob Marley aracyari mu mitima ya benshi. Ubuhirimbanyi bwe ku bwisanzure, ubwigenge, amahoro, demukarasi, urukundo, agaciro yahaye umugabane wa Afurika ndetse n’imyemerere ye ya rastafarisme byagize uruhare rukomeye mu gukundwa kwe cyane.
Amatariki y’ingenzi mu buzima bwa Bob marley
1962, yakoze indirimbo ye ya mbere ‘’Judge not’’
10 Gashyantare 1966, yashinze urugo na Rita Anderson
21 Mata 1966, uruzinduko rw’umwami w’abami wa Étiyopiya, Haïlé Sélassié muri Jamaïca
1975, gukundwa bikomeye ku ruhando mpuzamahanga abifashijwemo n’indirimbo ‘’No woman no cry’’
30 Mata 1976, yasohoye ‘’Rastaman vibration’’, disque yacurujwe cyane ndetse ikanakundwa cyane muri Amerika
Mutarama 1977, yahungiye i Londres mu Bwongereza
22 Mata 1978, Bob Marley n’itsinda rye basubiye muri Jamaica mu gitaramo ‘’One love peace concert’’ ndetse aho ku rubyiniro yunga(ahuriza hamwe) Seaga na Manley batavugaga rumwe muri politike.
Ugushyingo 1978, Bob Marley yasuye Etiyopiya
Mutarama 1980, Bob Marley yakabije inzozi zo gucurangiramuri Afurika, muri Gabon i Libreville mu gitaramo kigenga.
Mu mwaka wa 1980, Bob yituye hasi arimo gukora siporo yo kwiruka muri Central Park, kanseri ye yari yakwiriye ahantu hanini ariko ahitami kutabibwira umuryango we.
11 Gicurasi 1981, Bob Marley yapfiriye i Miami azize kanseri.
Zimwe mu nteruro(quotes) za Bob Marley ku rukundo, amahoro, ibyishimo n’ubuzima.
1. Ati “Hashya amadayimoni/ikibi ukoreshe ikintu kitwa urukundo”.
2. Ati “Bahaho ku bwawe uzabaho mu bubabare; bahaho ku bwa bandi, uzabaho bundi bushya”
3. Mfite intego imwe, murabyumva. Mfite ikintu kimwe gusa nishimira cyane ko cyaba. Nishimira kubona abantu baba hamwe – umwirabura, umuzungu, umushinwa, buri wese – ibyo gusa.
4. Shyira icyerekezo cyawe mu kuri/mu mpamo(reality)
5. Umuhanda w’ubuzima wuzuyemo amabuye kandi nawe ushobora gutsitara, rero igihe urimo kumvuga, hari undi urimo kugucira urubanza
6. Rastafari ntabwo ari umuco ni impamo
7. Baravuga ngo: abashoboye ni bo bazabaho, baho — amwe mu magambo y’indirimbo Could You Be Loved.
8. Ati “Niba atangaje, ntabwo azoroha.Niba yoroshye, ntazaba utangaje. Niba abikwiriye, ntabwo uzamureka. Numureka, ntuzaba umukwiriye. … Ukuri ni uko buri wese azakubabaza; ibyiza ni uko ushaka ukwiriye kukubabaza”.
9. Ati “Inshuti nyazo ni nk’inyenyeri; ubusha kubabona iyo hijimye iruhande rwawe”
10. Ntabwo ari umuziranenge. Nawe nturiwe kandi mwembi ntimuzigera muba abazirange. Ariko ashobora kugusetsa byibura rimwe, agatuma utekereza kabiri, kandi niyemera ko ari umuntu ukora amakosa, mukomeze hanyuma umuhe ibyo ushoboye byose.
11. Ubugwari bukomeye bw’umugabo ni ukubyutsa urukundo rw’umugore nta mugambi ufite wo kumukunda.
12. Ntukagire uwo ucira urubanza mbere y’uko urwicira. Ntukagire uwo ucira urubanza niba wowe utiteguye kurucibwa. (…) Nziko ntari umuziranenge kandi ntabwo byifuza, rero mbere yo kuntunga intoki banza umenye neza ko ibiganza byawe bisukuye.
13. Ntawumenya urugero rw’imbaraga afite, kugeza ubwo gukomera ariyo mahitamo yonyine ahari
14. Amafaranga ni imibare kandi imibare ntishira. Niba bisaba amafaranga ngo umuntu anezerwe, gushaka umunezero kwawe ntikuzagira iherezo.
15. Igice cyiza kurusha ibindi ku mubiri w’umugore n’inseko ye.
16. Ubuhangage bw’umugabo ntiburi mu mafaranga menshi atunze, ahubwo mu bunyangamugayo bwe n’ubushobozi bwo guhindura abamukikije mu buryo bwiza(positively)
17. Urukundo, ubucuti, ibitwenge… bimwe mu byiza kurusha ibindi mu buzima ni ubuntu(free)
18. Ubuzima ni umuhanda umwe munini ufite ibimenyetso(ibyapa) byinshi. Rero igihe urimo uwugendamo ntukagore ubwenge bwawe. Hunga urwango, ubugome n’ishyari. Ntugahishe ibitekerezo byawe, shyira icyerekezo cya we mu kuri. Kanguka ubeho!
19. Umuyaga utwara rimwe na rimwe ibyo dukunda, ni nawo uzana ibyo twiga gukunda. Rero ntabwo dukwiriye kurizwa n’ibyo twabuze, ahubwo, yego, dukunde ibyo twahawe. Kuko mu by’ukuri ibyacu ntibigenda burundu.
20. Kunda ubuzima ubayeho. Baho ubuzima ukunda.
21. Twikuremo ubucakara bwo mu bitekerezo, nta wundi utari twe ushobora kubohora intekerezo zacu
22. Kunda cyane mu gihe hari urukundo. Kuko nta musore w’umuziranenge ubaho, ariko hazabaho buri gihe umusore umwe uzaba umuziranenge kuri wowe.
23. Intangiriro buri gihe zihora ziteye ubwoba, kandi iherezo rihora riteye agahinda, ariko ibiba hagati yabyo ni byo bituma wishimira kuba warabibayemo
24. Ushobora kuba atari wowe wa mbere kuri we, yewe ntube n’uwanyuma cyangwa ngo ube uwe rukumbi. Yakunze mbere yawe ashobora no kuzakunda nyuma yawe. Ariko niba agukunda ubu, ikindi ushaka ni iki?
25. Ntukizere abantu bahindurwa n’ibihe ahubwo uzizere abantu baguma uko bari nubwo ibihe byahinduka.
26. Ikintu kimwe cyiza mu muziki ni uko iyo ugukozeho utumva umubabaro.
27. Ibyiza ni ugupfa urwanirira ubwigenge, kuruta kuba imbohe iminsi yose y’ubuzima bwawe.
28. Ntukishimire gutunga iby’isi ngo utakaze roho yawe, ubwenge buruta ifeza n’izahabu
29. Kuba wishimye ntibivuze ko uwo munsi ari ndakemwa, ahubwo ko wirengagije ibibi byawo
30. Ntugahore utegereje ko aguha ibirenze ibyo ashoboye gutanga. Seka nakunezeza, mumenyeshe ko yakurakaje kandi umukumbure naba adahari.
Richard [email protected]


c: text/html

text:
Blessed Kids, itsinda ry`abana bato bakorera umurimo mu itorero ry`abadiventiste b`umunsi wa karindwi ni rimwe mu matsinda y`abana bato amaze gushinga imizi dore ko bagiye kuzuza imyaka ibiri batangiye kuririmbira Imana.
Mu kiganiro na Aimable Niyonzima umuyobozi wa Patmos Choir akaba n`umutoza wa Blessed Kids yadutangarije ko asanga aba bana ari bo abonamo ahazaza ha Patmos Choir dore ko ari naryo rerero ( academy ) barereramo abana babo.
Itsinda rya Blessed Kids rigizwe n`abana batanu bose bagiye bafite aho bahurira bya hafi n`abaririmbyi ba Patmos choir bakaba baratangiye kujya baririmba nyuma y`uko bagaragaje ubushake n`ubushobozi bwo kuririmba indirimbo z`ababyeyi babo.
Nk`uko umutoza wabo yakomeje adutangariza ngo bafite icyizere ko Blessed Kids izagera kure cyane ndetse hamwe n`Imana uko bakura bakazagenda binjira muri Patmos y`abakuru.
Iri tsinda rimaze kuririmba mu bitaramo bitandukanye, cyane cyane aho baba bari kumwe na Patmos Choir. Kuri uyu wa gatandatu Blessed Kids ni bamwe mu bazaririmba mu gitaramo cyo gushima Imana no kwizihiza imyaka 20 Patmos choir imaze ishinzwe.
Iki gitaramo kizabera kuri Kigali Convention Center guhera i saa kumi n`ebyiri n`igice z`umugoroba, kwinjira bikaba ari amafaranga 10,000.
Reba hano Blessed Kids baririmba mu gitaramo cya Patmos Choir

robotstxt: allowed

filter: keep


text:
Rutsiro : Bishimiye ko 2012 irangiye bafite umutekano n’iterambere, bafata n’ingamba za 2013
Nyuma yo gusoza umwaka wa 2012, abaturage bari hamwe, bafite umutekano n’iterambere, umuyobozi w’akarere ka Rutsiro, Byukusenge Gaspard, yahisemo kubashimira, abaha ubunani kuwa gatandatu tariki 12/01/2013 mu rwego rwo kurushaho gusabana ndetse no gukora neza kandi byinshi mu mwaka wa 2013.
Ubwo busabane bwabereye mu murenge wa Rusebeya mu karere ka Rutsiro, aho hakaba ari na ho hasanzwe ari ku ivuko ry’umuyobozi w’akarere. Yavuze ko ubusanzwe iwabo iyo umwaka urangiye bagira igihe cyo guhura bagasangira, bakifurizanya n’umwaka mushya muhire, bishimira ibyagezweho ndetse bagafatira hamwe ingamba nshya z’umwaka ukurikiyeho.
Bitewe n’uko byinshi byagezweho kubera ubufatanye bw’inzego zitandukanye, ni yo mpamvu muri ubwo busabane umuyobozi w’akarere yari yatumiyemo abantu batandukanye barimo abo bafatanya mu kazi ku rwego rw’akarere n’imirenge, umuyobozi w’akarere ka Rwamagana, Uwimana Nehemie,  abakuru b’imidugudu, abanyamadini, abavuga rikijyana, abo mu muryango we, ndetse n’abandi baturage bo mu byiciro bitandukanye.
Abo bose bateranye, bibukiranya uko umwaka urangiye, hanyuma bafata n’ingamba zo kunoza neza kurushaho uko bakwitwara mu mwaka ukurikiyeho.
Ubunani bwatanzwe n’umuyobozi w’akarere ka Rutsiro bwari bufite intego igira iti : “Umwaka wa 2013, umwaka w’amahoro n’umutekano, umwaka w’iterambereâ€.
Â


text:
Kuwakabiri, 22 Gicurasi 2018 22:28:37 +0200
Indirimbo
Inyikirizo
Iyizire iyizire (x2), iyizire ngabire y’Imana yatugabiye.
Ibitero
Ushaka ingabire y’Imana ntarambirwa
Ahora asenga cyane abikuye ku mutima
Mariya mubyeyi z’imana n’uwacu
Ubwiza bw’ijuru bugutemba ku mutima
Ku izina ry’Imana Data na Mwana na Roho Mutagatifu. Amina. Ngwino Roho Mutagatifu usanganye imitima y’abakwemera bagukunde, ohereza roho wawe byose bibe bishya n’isi izabone guhinduka, dusabe Mana wamenyesheje abakwemera Roho Mutagatifu turagusaba kubwirizwa nawe, gukunda ibitunganye no kunogerwa nawe iteka, ku bwa Yezu Kristu umwami wacu. Amina.
Mana yanjye uyu munsi wa none nongeye kugutura u Rwanda rwacu, none Mama uyu munsi wongeye kunyiyereka none kano kanya wavuze ngo : Ndaje, ndaje ndi kumwe n’umwana wanjye kandi benshi muvuga ngo jye ndi umugore nk’abandi. Ntabwo ndiwe, ntabwo ndiwe, bana banjye mubimenye. Bana banjye munkunda, uyu munsi wa none nimukomeze, mukomeze, mu ...
Kuwambere, 14 Gicurasi 2018 13:10:11 +0200
Indirimbo:
Naje mbasanga bana banjye, naje mbakumbuye bana banjye
Muhumure, muhumure naratsinze nimika urukundo bana banjye.
Kibeho, Kibeho, ntabwo ari umuryango bana banjye ahubwo ni abo nje nsanga bana banjye,
Muhumure, muhumure, muhumure bana banjye ndi kumwe namwe bana banjye.
Kibeho, Kibeho, Kibeho.
B.M. : Bana banjye ndabakunda kandi ndabakumbuye ntabwo muri gutungurwa kandi narabibabwiye byose byose, ntacyo ntababwiye bana banjye. Nababwiye umwuzure, mbabwira inkangu hirya no hino ngo imisozi igiye kuriduka, yooo ntacyo mutazi. Maze rero muhore mwiteguye bana banjye muzahore muzahore mwiteguye, mwitegure mwitegure n’igitanda mugiye kukirihira.
Bana banjye navuze inkangu, amahindu, imiyaga, imyuzure byose narabivuze ntacyo ntavuze nta n’icyo mutabonye icyo mutabonye ni akazi kanyu, mbabwira ko mwugarijwe bana banjye, nigeze kubibabwira ntacyo ntababwiye hasigaye akantu kamwe gato gusa. Iminyafu niba mutari kuyikubitwa, mbabwira ko n’ibipangu ...
Kuwagatatu, 25 Mata 2018 00:33:44 +0200
Indirimbo
Inyikirizo
Habwa impundu Mariya nyina wa Jambo
Wowe wabyaye umutabazi ariwe Yezu Kristu
Ibitero
Ubwacu Mariya ntacyo tubasha
Kandi iyi si igeze aharenga uyitabare bwangu
Tega amatwi wumve ibyo tukubwira mawe
Iteka uzajye utuba hafi tube mu kwaha kwawe
Mwana wanjye ntuzongere nawe kwirengagiza gutanga ubutumwa ndongeye nsubiremo iminsi itatu yose ujye uhita ubutanga buzabe bwarangije gutangwa, ntujye uvuga kandi ngo ndarwaye niyo mpamvu nguterereza n’ibintu bakabiguha hari ubugufata se. Ehh, busohore nk’uko mbutanze kandi igihe kirageze, navuze ukwa gatatu mvuga n’ukwa kane kandi ibimenyetso biri kuboneka byinshi. Ndavuze ngo vuga, vuga, vuga, ningutuma ujye uhita uhaguruka ndabivuze, mbwirira abana banjye bari hano mu gihugu n’abandi bana banjye bari hirya no hino uti mugire amahoro, mugire amahoro. Ndabasuhuje urukundo rwanjye rubasakaremo.
Bana banjye, ndabasabye muvuge Rozari, ishapule y’ububabare kuwa kabiri no k ...
Kuwakane, 12 Mata 2018 21:12:59 +0200
NYAGASANI Yezu yaje ababaye cyane ari mu rumuri rwinshi ntabona icyo ndugereranya narwo nuko aranyitegereza, aransuhuza, ati :
NY.Y : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Papa!
NY.Y :Umeze ute?
BY.: Papa, meze neza gahoro nawe urabibona. Singisinzira kubera ibintu bibi mukomeje kunyereka.
Indirimbo
Inyikirizo
Nzagushimira nyirimbabazi
Nzakubyinira ndi mu ikoraniro
Nzahamya hose urukundo rwawe
Nzaba igikoresho cyawe Rurema
Ibitero
Warankuze urantonesha
Umbarira mu bana bawe
Niyo ngize ikimputaza
Urampumuriza Dawe
None ndagusaba ubwenge
Ndagusaba ubushishozi
Ibyo mvuga n’ibyo nkora
Bibe ibiguhesha ikuzo
Ntuma hose Mwami wanjye
Namamaze inkuru nziza
Mvuga ko intebe y’ubwami
Ikikijwe n’impuhwe zawe
Bana banjye uyu munsi ndongeye ndabasuhuje, mugire amahoro, mugire amahoro urukundo rwanjye rubasakaremo. Bana banjye uyu munsi wa none ndongeye ndabasuhuje, ah ...
Kuwambere, 19 Weerurwe 2018 21:29:23 +0100
Indirimbo
Ab’ijuru nimwishime
Abo munsi nimuhimbarwe
Nimukurikirane inzira nabahaye
Kuko nanjye naje kubagenderera
Yezu niwe wazuye Lazaro
Yezu niwe wahumuye impumyi
Yezu niwe wakijije ibibembe
Yezu niwe wahagurukije ibirema
Bana banjye, uyu munsi wa none nongeye kubashimira kuko mukomeje kuza muri benshi. Bana banjye uyu munsi wa none ndongeye ndabashimiye, mukomere kuri Rozari yanjye. Uyu munsi wa none muyikomereho, muyikomereho. Erega bana banjye ndi umubyeyi wanyu. Ubu butumwa bwatanzwe ku itariki ya 08/03/2018 ariko bibaye ngombwa ngo mbusubiremo ku itariki ya 13. Ndabibabwiye bana banjye mwishime munezerwe kuko mwaje muri benshi nanjye uyu munsi wa none ndabashimiye, mwihe amashyi n’impundu kuko murabikwiye.
Bana banjye, nimukomere ku rugamba kuko ibikomeye biraje, biranabugarije cyane, birabugarije, nimusabire igihugu cyanyu, mugisabira amahoro namwe musabira n’ingo zanyu. Bana banjye, ndabibabwiye Rozari, ishapule y’ububabar ...
Kuwakabiri, 13 Gashyantare 2018 21:05:05 +0100
Indirimbo
Ingabire w’Imana zirimo ziratangwa
Ni nde witeguye ngo aze kwakira
Abasenga zirimo ziratangwa
Ni nde witeguye ngo aze kwakira
Ingabire, ingabire y’ubushishozi, zirimo ziratangwa
Ni nde witeguye ngo aze kwakira.
Bana banjye, uyu munsi kuri ino tariki ya 9 z’ukwezi kwa kabiri nongeye kugaruka kubashimira, benshi hari abari kumva ibyo nababwiye abandi n’ubwo batabyumva ni akazi kabo. Bana banjye nje kubasura mbakunze kandi mbakumbuye, uyu munsi wa none abankunda, abankumbuye mwese mwihe amashyi kuko murayakwiye. Bana banjye mumenye ko ibyo nababwiye ntacyahindutseho birakomeye, birakomeye ntibyoroshye nababwiye ko mugeze mu mezi akomeye ndetse mwatangiye ibihe bibi bikomeye cyane mubimenye ntabwo byoroshye, usenga asenge, usenga asenge, upfukama apfukame kandi mwe musenga mupfukamire imiryango yanyu bana banjye kuko ntibyoroshye. Hari abihaye ngo jyewe ndi uyu n’uyu, mfite amafaranga, ngo mfite ibi n’ibi ngo ntacyo mbuze, ...
Kuwakabiri, 30 Mutaramar 2018 21:23:02 +0100
Hubahwe Imana Data na Mwana na Roho Mutagatifu, nk’uko bisanzwe iteka
Bubahwe n’ubu n’iteka ryose. Amina.
Ngwino Roho Mutagatifu,
Usanganye imitima y’abakwemera bagukunda
Ohereza Roho wawe, byose bibe bishya n’isi izabone guhinduka
Dusabe, Mana wamenyesheje abakwemera Roho Mutagatifu
Turagusaba kubwirizwa na we, gukunda ibitunganye no kunogerwa nawe iteka,
Ku bwa Yezu Kristu Umwami wacu. Amina.
Isengesho ryo kwicuza ibyaha:
Nyagasani ibyaha nakugiriye byose ndabyanze kuko binteranya nawe
Bikadutandukanya ari wowe untunze ukandengera iteka
Kandi ndabyangira ko byicishije Yezu Kristu umwana wawe ukunda
Dawe ubinkize, sinshaka kubisubira, ndashaka kuba uwawe. Amina.
BY.: Nyagasani Yezu, mubyeyi Bikira Mariya ndi uwawe. Ndi uwawe, ndi uwawe, ndi uwawe ungenze uko ushaka. Ndi uwawe, ndi uwawe..
B.M.: Mwana wanjye, uraho mwana wanjye ukomeje kwihanganira ibigeragezo byose uhura nabyo n’imibabaro yose uhura nayo.
...
Kuwambere, 15 Mutaramar 2018 19:12:27 +0100
Indirimbo:
Umwamikazi Bikira Mariya uri mu ijuru ku Mana Data.
Bikira Mariya mumukunde mumwiyambaze azabaha byose.
Bikira Mariya waratowe utubyarira umucunguzi Yezu.
Bikira Mariya uri mu ijuru ku Mana Data.
---------------------------------------
Bana banjye uyu munsi wa none ndongeye ndagarutse nje kubasura kuri ino tariki. Uyu munsi wa none, mugire amahoro, mugire amahoro, urukundo rwanjye rubasakaremo.
Mwana wanjye komeza unsuhurize abana banjye aho bari hose hirya no hino ku isi hose n’aho bari hirya no hino muri kino gihugu cyanyu cy’u Rwanda.
Bana banjye uyu munsi wa none mbifurije gushyikirana na njye n’umwana wanjye. Bana banjye indamutso mbaramukije uyu munsi abankunda ni Rozari, ni Rozari n’ishapule y’ububabare mujye mubisozesha ishapule y’Impuhwe z’Imana.
Bana banjye ndongeye mbisubiyemo, murugarijwe, murugarijwe, murugarijwe cyane. Ndababwiye bana banjye mugende muri menge, muhore muri menge kuko mugeze mu ...
Kuwambere, 18 Ukuboza 2017 02:27:30 +0100
Umubyeyi Bikira Mariya yaje ababaye cyane nuko aranyitegereza aransuhuza ati: uraho mwana wanjye ukomeje kwihanganira imibabaro yose uhura nayo. Uraho mama. Mwana wanjye umeze ute? Mama meze neza gahorro nawe urabibona, imibabaro ni myinshi mu mubiri wanjye, kandi ikindi ibyo mukomeje kunyereka ni byinshi, kandi binteye ubwoba. Mwana wanjye ntacyo ntakubwiye kandi ntacyo utazi, komeza ubabare, ubabarire benshi kuri iy’isi cyane cyane muri kino gihugu cyanyu cy’u Rwanda.
Ikindi kandi mwana wanjye, n’ubwo nkubwiye ngo ndababaye, kuri uyu munsi ukomeye kandi wanjye, nshimishijwe nuko bimwe nakomeje kukubwira byinshi ubishyira mu bikorwa, ikindi kandi mwana wanjye nshimishijwe n’abana banjye b’ abalegio bakomeje kubahiriza inshingano nabahaye, komeza ubabwirire uti: ni mukwirakwire hose mu ntama zanjye nabaragije, uyu munsi wa none kuri iyi tariki ya 08, ikomeye yanjye y’ubutasamanywe icyaha , mwihe amashyi n’impundu murabikwiriye, ndabashimiye ...
Kuwambere, 30 Ukwacyira 2017 23:09:38 +0100
Ku izina ry’Imana Data na Mwana na Roho Mutagatifu, amen.
Ngwino Roho Mutagatifu, usanganye imitima y’abakwemera bagukunda, wohereze Roho wawe byose bibe bishya n’isi izabone guhinduka. Dusabe, Mana wamenyesheje abakwemera Roho Mutagatifu, turagusaba kubwirizwa nawe, gukunda ibitungaye no kunogerwa nawe iteka, ku bwa Yezu Kristu Umwami wacu. Amen.
Isengesho ryo kwicuza ibyaha: Nyagasani, ibyaha nakugiriye byose ndabyanze kuko binteranya nawe, bikadutandukanya ari wowe untunga ukandengera iteka kandi ndabyangira ko byicishije Yezu Kristu umwana wawe ukunda, Dawe ubinkize, sinshaka kubisubira, ndashaka kuba uwawe. Amen.
Hubahwe Imana Data na Mwana na Roho Mutagatifu, nk’uko bisanzwe iteka bubahwe n’ubu n’iteka ryose. Amen.
B.M: Naje mbasanga bana banjye, naje mbakumbuye bana banjye, muhumure, muhumure, muhumure naratsinze nimika urukundo bana banjye. Kibeho, Kibeho, Kibeho, ntabwo ari umuryango bana banjye, Kibeho ahubwo ni abo nje nsanga b ...
Urwa mbere • Uruvuyeho • Ururiho : 1 • Urukurikira • Urwanyuma


text:
Ni igikorwa cyabereye mu murenge wa Nyamirambo mu mujyi wa Kigali aho abantu 415 bafashwa na FXB ku bufatanye na SKOL bahuye bakaganira ku byiza bamaze kugeraho ndetse bakanemeranya ibigiye gukurikira mu minsi iri imbere. Mbere yuko bahura, habanje igikorwa cyo gusura umwe mu miryango iri gusanirwa inzu no gufashwa mu buryo bwo kwigira kugira ngo bave mu bukene.
Hasuwe umuryango wa Nyirangendo Emilienne kuri ubu ubana n’abakobwa be babiri babyariye mu rugo. Umwe mu bakobwa be yamaze kubyara abana bane (4) mu gihe undi amaze kubyara umwana umwe (1) bose hamwe bakaba baba mu nzu imwe. Aganira n’abanyamakuru, Nyirarengendo yavuze ko nyuma yo kugerwaho na gahunda y’umuryango wa FXB, yagiye ahabwa amafaranga yo kumufasha mu mibereho ndetse ko aho SKOL iziye muri gahunda yo kubatera inkunda yagiye agerageza gusana inzu ndetse akaba kuri ubu anabona aho aryama yewe akaba yaranagaruye icyizere cyo kubaho neza. Nyirangendo yagize ati:
Ubuzima bwari bukomeye cyane kuko umuryango w’abana batanu mfite nk’abuzukuru kugira ngo uzabone icyo kubagaburira byari bikomeye. N’ubu ntabwo biragenda neza 100% ariko ubona ko natangiye kwizera ko nzabaho neza. Amafaranga FXB iduha buri kwezi umuntu aguramo ibyo kurya iminsi ikicuma. SKOL yatangiye kudufasha bigenda biba byiza kurushaho, ubu nkeneye ko bampa igishoro ngatangira kwikorera.
Thibault Relecom umuyobozi mukuru wa SKOL ku rwego rw'isi
Nyirangendo Emilienne hagati mu bana arera
Nyuma yaho bari bamaze gusura uyu muryango, imiryango yose ifashwa n’ibi bigo uko ari 415, yahurijwe hamwe bagirana ibiganiro bya gahunda babagezaho. FXB yatangiye iyi gahunda mu Ukwakira 2017 nk’uko Habyarimana Emmanuel uyiyobora yabisobanuye. Emmanuel Habyarimana yagize ati:
Ndashimira Thibault n’ikipe nini ya SKOL kubera ubufatanye tugirana bw’uko kuva mu 2017 mu Ukwakira twatangiye gahunda yo gufasha imiryango itishoboye mu murenge wa Nyamirambo, ku nkunga ya SKOL na UNIBRA tukaba turi gufasha abantu bagera kuri 415, tukazabana nabo imyaka itatu (3). Harimo abana dufasha biga mu mashuli abanza n’ayisumbuye ndetse n’imiryango yabo.
Kuva gahunda y’imyaka itatu (3) itangiye, FXB na SKOL ifasha abana 146 biga mu mashuli abanza, abana 45 biga mu mashuli yisumbuye bakabona ibyangombwa byose bisaba kugira ngo umunyeshuli yige neza. Muri iyi gahunda kandi bafite abana biga mu mashuli y’imyuga. Mu ijambo rye, Thibault Relecom wari umushyitsi mukuru, yavuze ko kuva u Rwanda rwamuha uburenganzira bwo kubaka uruganda rwa SKOL mu Rwanda, ari amahirwe yaguze bityo ko agomba kubisangira n’abanyarwanda.
Thibault kandi avuga ko u Rwanda ari igihugu cyiza mu bijyanye no kuba umuntu yahakorera gahunda zose yifuza cyane z’ubucuruzi, gusa ngo u Rwanda rugirwa rwiza no kuba rufite ubuyobozi bwiza. Thibaul Relecom ati:
Mu Rwanda bampaye uburenganzira bwo kubaka uruganda rwa SKOL, amahirwe nahawe ndashaka ko tuyasangira. U Rwanda ni igihugu cyiza kigendera kuri gahunda ziri mu mucyo. Njyewe ndabibabwira nk’umunyamahanga kuko mba mfite amakuru yo hanze yerekeye u Rwanda, gahunda nziza mufite zose ziterwa n'uko mufite umuyobozi w’igihugu mwiza mu kuyobora (Paul Kagame).
Thibaul Relecom yasoje avuga ko muri gahunda za SKOL na FXB harimo ko bagomba gufatanya na Leta y'u Rwanda kubaka igihugu mu buryo burambye kugira ngo abagituye bakomeze kukibamo bishimye nta bibazo by’ingutu bahuye nabyo. Mu magambo ye yagize ati:
Ndifuza kuba nakomeza gufatanya na Leta y’u Rwanda muri gahunda zo kubaka igihugu, tukubaka igihugu abanyarwanda bose bifuza kandi bishimira kubamo. Byose rero tuzafatanya kuko nkunda u Rwanda kandi ikiruta ibindi kinatanga icyizere ni imiyoborere myiza, abo rero ni bo tuzahuza imbaraga tukarwanya ko umunyarwanda yabaho abangamiwe n’ibibazo.
Nyirangendo aganira na Thibault RELECOM umuyobozi wa SKOL ku isi
Abaturage bijejwe ko muri Kamena 2018 abari muri iyi gahunda bazatangirwa ubwisungane mu kwivuza nta n’umwe uvuyemo. Umwaka wa mbere bateganya ko buri muntu azajya atangirwa ibihumbi bitatu (3000 FRW).
Mu Mwaka wa kabiri, buri muryango uzasabwa kwitangira amafaranga angana na 25% y’ayo bazajya basabwa kuko kuri uyu wa Gatandatu tariki 14 Mata 2018 bahawe amafaranga azabafasha gutangira imishinga ibyara inyungu. Umwaka wa gatatu ni bwo buri muryango uzasabwa gutanga 50% y’amafaranga buri muryango uzaba usabwa noneho mu mwaka wa kane buri muryango uzajya witangira byose.
Thibault Relecom uyobora SKOL ku isi yarebaga ikitwa kandagira ukarabe
Abakozi muri SKOL Rwanda basobanurira Thibault Relecom uko gahunda yo kubakira uyu muryango imeze
Inzu umuryango wa Nyirangendo Emilienne babamo
Amashyiga batekaho
Ibyicaro bari bateguriye Thibault Relecom uyobora SKOL ku isi
Nyirangendo Emilienne yashimye SKOL na FXB ku rukundo n'umutima ufasha bafite
Ubwo gahunda yo gusura umuryango wa Nyirangendo yari irangiye
Mu nzira bagenda mu bunyerere bwinshi
Imodoka ya SKOL yazanaga ibyo kunywa ku nzu mbera byombi iri hafi y'urukiko rukuru rwa Gisirikare i Nyamirambo ahabereye umuhango nyirizina
Habyarimana Emmanuel (Ubanza iburyo) akaba umuyobozi wa FBX mu Rwanda yatangaga gahunda iri bukurikizwe
Ababyeyi bahagarariye imiryango ifashwa na FBX ku nkunga nini ya SKOL
Abana biga mu mashuli yisumbuye
Abiga mu mashuli abanza
DJ Julio nawe yari afite akazi ko gutanga umuziki ugezweho
Abakozi muri SKOL Rwanda bategura amafunguro ngo bakire abantu
Thibault Relecom umuyobozi mukuru wa SKOL ku rwego rw'isi
Imiryango 415 ni yo ifashwa na FBX ifatanyije na SKOL
Habyarimana Emmanuel umuyobozi wa FBX mu Rwanda avuga ko mu myaka itatu aba baturage bazaba bageze ku rwego rwo kwigira bityo bakazabona gufata indi miryango
Thibault Relecom umuyobozi mukuru wa SKOL ku rwego rw'isi avuga ko intego biyemeje ari gufatanya na Leta y'u Rwanda muri gahunda yo kuzamura igihugu
Thibault Relecom umuyobozi mukuru wa SKOL ku rwego rw'isi ubwo yahembaga abanyeshuli bagize amanota menshi kurusha abandi banasanzwe bava mu miryango ifashwa
Uwitwa Janvier yamushyikirije impano bamugeneye muri gahunda yo kumushimira ibikorwa byiza abakorera
Umwana wavuze neza umuvugo mu rurimi rw'icyongereza nyuma yafashe umwanya agenera Thibaulth Relecom impano
Abantu bahabwa amafunguro n'ibinyobwa byengwa n'uruganda rwa SKOL
AMAFOTO:Saddam MIHIGO (Inyarwanda.com)


text:
Igisubizo: Urufunguzo rwo gusobanukirwa iki kibazo, ni ukumenya ko itegeko ryo mu Isezerano rya Kera, ryashyiriweho Abisirayeli, ntabwo ryashyiriweho Abakristo. Zimwe mu ngingo z’iryo tegeko zari zigenewe kumenyasha Abisirayeli uburyo bagomba kubaha no kunezeza Imana (urugero: Amategeko icumi). Izindi ngingo z’itegeko zari zigenewe kwereka Abisirayeli uburyo bwo guhimbaza Imana no gutanga ibitambo byo kubabarirwa icyaha (uburyo bwo gutamba ibitambo). Hari n’izindi ngingo z’itegeko zari zigamije gutandukanya Abisirayeli n’abanyamahanga (amategeko agenga imirire n’imyambarire). Nta tegeko na rimwe ryo mu Isezerano rya Kera umukristo w’iki gihe agomba kwizirikaho. Igihe Yesu yabambwaga ku musaraba, Yashyize iherezo ku itegeko ryo mu Isezerano rya Kera (Abaroma 10:4; Abagalatiya 3:23–25; Abefeso 2:15).
Mu mwanya w’itegeko ryo mu Isezerano rya Kera, turi munsi y’itegeko rya Kristo (Abagalatiya 6:2), ari ryo: “Ukundishe Uwiteka Imana yawe umutima wawe wose, n’ubugingo bwawe bwose n’ubwenge bwawe bwose…kandi ukunde mugenzi wawe nkuko wikunda” (Matayo 22:37-39). Nitwumvira aya mategeko yombi, tuzaba dushohoje ibyo Kristo adusaba byose: “Muri ayo mategeko yombi, amategeko yose n’Abahanuzi niyo buririraho” (Matayo 22:40). Muri iki gihe, ibi ntibivuze ko itegeko ryo mu Isezerano rya Kera ritakitureba. Ingingo nyinshi zo mu itegeko ryo mu Isezerano rya Kera ziri mu byiciro bibiri, icyo “gukunda Imana” n’icyo “gukunda mugenzi wawe”. Itegeko ryo mu Isezerano rya Kera rishobora kutubera amabwiriza yo kutumenyesha uburyo bwo kumenya uko tugomba gukunda Imana n’uko tugomba kumenya gukunda bagenzi bacu. Na none, kuvuga ko itegeko ryo mu Isezerano rya Kera rireba Abakristo bo muri iki gihe ni ukwibeshya. Ingingo z’iri tegeko zibumbiye hamwe zikaba itegeko rimwe (Yakobo 2:10). Ingingo zose zigomba kubahirizwa, cyangwa se ntihagire n’imwe yubahirizwa. Niba Kristo yarubahirije imwe mu ngingo z’iri tegeko, nk’iyerekeye gutanga igitambo, ni ukuvuga ko Yubahirije ingingo zose zaryo.
“Kuko gukunda Imana ari uku: kwitondera amategeko yayo. Kandi amategeko yayo ntarushya” (1 Yohana 5:3). Mu by’ukuri, Amategeko Icumi yari incamake y’Itegeko ryose ryo mu Isezerano rya Kera. Icyenda muri ayo Mategeko Icumi, yaje gushyira no mu Isezerano Rishya (yose uretse itegeko rimwe ryerekeye kubaha umunsi w’Isabato). Niba dukunda Imana koko, ntabwo tugomba gusenga ibigirwamana cyangwa gupfukamira ibishushanyo. Niba dukunda bagenzi bacu, ntitugomba kubica, kubabeshya, gusambana nabo, cyangwa kurarikira ibyo batunze. Intego y’itegeko ryo mu Isezerano rya Kera, ni ukutumenyesha ubushobozi buke bwacu bwo kubahiriza itegeko no kutwumvisha ko dukeneye kwakira Yesu Kristo nk’Umukiza wacu (Abaroma 7:7-9; Abagalatiya 3:24). Ntabwo Imana yigeze na rimwe igira igitekerezo cyo kugira Itegeko ryo mu Isezerano rya Kera itegeko mpuzamahanga rigenga abantu bose mu bihe byose. Tugomba gukunda Imana no gukunda bagenzi bacu. Ni twitondera aya mategeko yombi nta buryarya, tuzaba twubahirije ibyo Imana idusaba byose.
Ikibazo: Mbese Abakristo bagomba kubahiriza itegeko ryo mu Isezerano rya Kera?
Igisubizo: Urufunguzo rwo gusobanukirwa iki kibazo, ni ukumenya ko itegeko ryo mu Isezerano rya Kera, ryashyiriweho Abisirayeli, ntabwo ryashyiriweho Abakristo. Zimwe mu ngingo z’iryo tegeko zari zigenewe kumenyasha Abisirayeli uburyo bagomba kubaha no kunezeza Imana (urugero: Amategeko icumi). Izindi ngingo z’itegeko zari zigenewe kwereka Abisirayeli uburyo bwo guhimbaza Imana no gutanga ibitambo byo kubabarirwa icyaha (uburyo bwo gutamba ibitambo). Hari n’izindi ngingo z’itegeko zari zigamije gutandukanya Abisirayeli n’abanyamahanga (amategeko agenga imirire n’imyambarire). Nta tegeko na rimwe ryo mu Isezerano rya Kera umukristo w’iki gihe agomba kwizirikaho. Igihe Yesu yabambwaga ku musaraba, Yashyize iherezo ku itegeko ryo mu Isezerano rya Kera (Abaroma 10:4; Abagalatiya 3:23–25; Abefeso 2:15).


text:
I Gatsibo babwiye Banki y’Isi uko gahunda y’Umurenge VUP yabateje imbere
Abatuye mu murenge wa Remera mu Karere ka Gatsibo babwiye intumwa za Banki y’Isi ko ibikorwa byo muri gahunda y’Umurenge VUP ndetse n’amafaranga babikuyemo byazanye imoinduka zikomeye iwabo, ibikorwaremezo n’amafaranga bikabafasha kugera kuri byinshi.
Ibi abatuye aho i Remera babitangaje kuwa 23/07/2014 ubwo intumwa za Banki y’Isi zabasuraga mu rwego rwo kureba aho ibikorwa iyi banki itera inkunga muri gahunda ya VUP Umurenge bigeze bishyirwa mu bikorwa ndetse banareba aho ibyo bikorwa bimaze kugeza abaturage mu iterambere.
Gahunda ya VUP, Vision 2020 Umurenge yashyizweho igamije gufasha imirenge ikennye y’icyitegererezo muri buri karere kwiteza imbere hubakwa ibikorwaremezo abaturage bakeneye kandi abaturage bayituye bahabwa akazi muri ibyo bikorwa ndetse abafite intege nke bagahabwa inkunga y’ingoboka.
Abakora imirimo rusange yo gutunganya umuhanda aho bahawe akazi muri VUP i Remera bemeza ko mbere y’uko iyi gahunda itangira bari babayeho mu bukene n’ubwigunge ariko ubu ngo amafaranga bahembwa muri iyi mirimo abafasha kwicyenura no gutunga imiryango yabo.
Basabose Tharcisse ushinzwe guhuza ibikorwa muri gahunda ya VUP mu karere ka Gatsibo avuga ko abatuye umurenge wa Remera ndetse no mu karere ka Gatsibo muri rusange bamaze kwiteza imbere mu buryo bugaragara nyuma y’uko iyi gahunda itangiye mu mwaka wa 2008, bakaba bamaze kwitunganyiriza ibikorwaremezo byinshi banabona amafaranga bicyenuza.
Agira ati “Kuva VUP yatangira muri Gatsibo, abaturage bamaze guhindura imibereho cyane kuko ugera mu rugo rw’umuntu akakubwira ko mbere y’uko iyi gahunda itangira yashoboraga kuba yamara kabiri cyangwa gatatu atariye ariko ubu ntibikibaho kuko abari abakene ariko bashobora gukora babonye akazi kandi n’ibikorwaremezo byubakwa bikaba byarafashije abandi kubona uko bakora imishinga nk’ubucuruzi n’ibindi.â€
Gahunda ya VUP mu karere ka Gatsibo imaze kugezwa mu mirenge umunani, biteganyijwe ko izagezwa mu mirenge 12 muri 14 igize Akarere ka Gatsibo.
Abaturage bamaze kugerwaho n’iyi gahunda mu karere kose basaga ibihumbi 13 (13,447), ikaba yarabahaye akazi akazi aho bahembwa ibihumbi 13 kucyo bita ikivi kingana n’iminsi itandatu kuri buri wese, aho bakora imirimo yo kwitunganyiriza imihanda ibahuza n’indi mirenge bahana imbibe hagamijwe guteza imbere ubuhahirane.


text:
Abagenzi bagiye gutangira kujya basoma ibitabo mu ngendo zo mu modoka rusange
Abagenzi batega imodoka mu buryo bwa rusange mu mujyi wa Kigali, batangiye kuzigendamo basoma ibitabo. Ubu ni ubukangurambaga bwiswe “Gira Igitabo mu Rugendo” bugamije gutoza Abanyarwanda umuco wo gusoma ibitabo aho bari hose.
Ubukangurambaga bwiswe “Gira igitabo mu Rugendo” bwatangirijwe muri gare ya Nyabugogo. Abagenzi batega imodoka, batangiye kuzigendamo basoma ibitabo, barangiza urugendo bakabisubiza mu bubiko bwabyo kugira ngo n’abandi bazigendamo babone ibyo basoma. Nkurunziza Fred, umwe mu baturage mu karere ka Nyarugenge twasanze muri gare ya Nyabugogo yagize ati, “…rimwe na rimwe abenshi mu bona ko abari mu rugendo bigumira kuri telefone, abandi bazivugiraho basakuriza abo bicaranye ariko mu byukuri iyo igiye ku rugendo ufite igitabo ugenda usoma ugera aho ugiye utarambiwe nta stress”
Iyi gahunda ya “Gira igitabo mu Rugendo” yatangijwe ku bufatanye bwa minisiteri ya Siporo n’umuco, umujyi wa Kigali n’umuryango mpuzamahanga wita ku burenganzira bw’abana Save The Children.
Mutesi Gasana ayobora ikigo gitunganya ibitabo “ARISE EDUCATION” ari nacyo cyatanze ibitabo byashyizwe mu modoka zitwara abagenzi yavuze ku bwoko bw’ibitabo byashyizwe muri izi modoka. Ati, “…ibyo twashyize muri bus z’umujyi wa Kigali, ni inkuru ngufi kubera ko urugendo runini kuva hano muri gare kugera kanombe ni iminota iri hagati ya 15 na 30 dushyizemo igitabo cy’amapaje 200 ntabwo umuntu yaba yagisomye kandi ugarutse nta mahirwe yo kongera kukibona ngo ukomerezeho, twashyizemo inkuru nto z’ikinyarwanda, zivuga ku mateka y’U Rwanda ikindi kandi ni inkuru zisanzwe”
Abanyarwanda bashishikarijwe kurangwa n’umuco wo gusoma aho bari hose kuko ari isooko y’ubumenyi. Luann Gronhovd ushinzwe uburezi mu muryango nterankunga w’abanyamerika (USAID) avuga ko bazakomeza gushyigikira ubu bukangurambaga. Yagize ati, “..turashaka kubaka umuco wo gusoma no kwandika mu banyarwanda, turashaka ko abaturage bagira ibitabo, bagasomera mu ngo zabo, mu miryango, aho bari hose bafite igihe, kugira ngo tubatoze uyu muco wo gukunda gusoma ibitabo, urabona muri bus ni ahantu abaturage bamara igihe ntacyo bakora”
Ubu bukangurambaga bwiswe “Gira igitabo mu Rugendo” bwatangirijwe mu modoka 12 zitwara abagenzi mu buryo bwa rusange mu mujyi wa Kigali, ariko intego nuko uyu mwaka uzarangira ibitabo bigejejwe mu modoka zigera ku 100. Imodoka imwe ikaba ishyirwamo ibitabo 100 byanditswe mu rurimi rw’Ikinyarwanda.


text:
hhhhh ahubwo nge ndumva Ari comedy ibyo c bibaho koko?
Mucukumbure neza n’amakuru ya Executif babeshyeye ko yibye ingurube, ni ikinyoma yararenganyijwe afite ibindi azira Bitari ibyo.
Ngoma ni agatangaza... Abayobizi bigize nyirandabizi ntacyo batazi. Umuturage nukumuhoza ku nkeke mpakaaaaa. Bihane kabisa ntago tubyishimira.
Ngoma ni agatangaza... Abayobizi bigize nyirandabizi ntacyo batazi. Umuturage nukumuhoza ku nkeke mpakaaaaa. Bihane kabisa ntago tubyishimira.
Niba abaturage bafite ikibazo ubuyobozi bwabumva kuko inama ishobora no kuba barangije iyo mirimo aho kubakura mubitotsi cyabe ko hari n’uba ariyo akiryama bitrwe n’uburyo yakoze akazi byafasha kuko natwe dutumizwa kumasaha atatubangamiye kandi bigenda neza !
bibi cyane amasaha yakazi nisangapi???cg nimihigo!!!!!
ariko Mana we abaturage twaragowe koko saakumi inama biteye ubwoba umuntu atarani humura ataribrosa ibyonakarengane ahokubyutsa umuntu icyogihe mwafuma mugategura inama saamunani kucyumweru utaje mukamuca amande ntimukabonere abantu
ariko ndibaza ubuyobozi bukora ibi buba bwabitekerejeho neza
ubyutsa igicu ute umuntu utazi Isaha yaryamiye? ese baziko hari Amasaha umuntu yemerewe kuryama?
aha harimo ihohotera ntago Umuntu akwiye kubyutsa igicuku pe.
iki ubukangurambaga bukorwa mugicuku ni bukangurambaga ki koko?
ibi rwose Nukuvangira Muzehe wacu.
Aba bayobozi nibemere amakosa bikosore. Umuntu wabyutse saa kumi utekereza ko yakora iki. Bibuke ko iyo babyukije ababyeyi n’abana bahita bakanguka. Umwana wabyutse saa kumi yajya mw’ishuri agakurikira? Inzego z’umutekano nazo nazigira inama yo kutivanga mu makosa y’aya y’bayobozi b’ibanze. Ijye ibareka birwarize na Dasso zabo amakosa ababarweho bonyine.


text:
Sinkuzi nawe nuko, sindi hano kumpamvu zo kwamamaza kuko burya buri rushanwa rigira ibisabwa rero uramutse ubyujuje ugatorwa nabyo byanshimisha, ahubwo icyinzinduye ni ukugushima ko uri umwe mubali bongeye kuntera ishema ryo kwitwa umukobwa, nje kugushima ko wanteye ishema ryo kwemera uwo ndiwe ntarinze kubisabira imbabazi. Warakoze mama!
Ndakubonamo umwali w’ igitangaza, ndakubonamo umwali w’ umunyamurava, ndakubonamo umwali ufite intumbero , ndakubonamo umwali udakangwa n’ imbogamizi izarizo zose , ndakubonamo umwali uzi kujya inyuma y’icyo ashaka, ndakubonamo intwali ya buri mwali shenge!
Oya ntago ari ubucyene, ntago ari ukwicisha bugufi kuko uwicisha bugufi aba afite indi sura yategetswe guhisha , burya icyiza ni ukuba uwo uriwe kandi niko wabikoze ndetse ubikorana ishema rihambaye! Mugihe abenshi muri twe kamere yo gushaka kwiyerekana uko tutari, kwerekana ubuzima tutabayemo, ndetse no gushaka gukora ibyo tudafitiye ubushobozi ngo dukundwe tubonwe yamaze kumunga imitima yacu, wowe waturushije ubutwali bwo kwiyakira ndetse no kudaterwa ipfunwe nuwo uriwe ndetse n’uko ubayeho. Uri Nyampinga pe!
Reka nibwirire Mr/Mrs/Ms Muherwe uri kukubwirako wari gufata “taxi voiture ngo ukunde ugaragare nk’abandi”, ushobora kuba aho uvuka koko mufite ubwo bushobozi bwo kuzigenderamo cyangwa yewe mukaba munatwara izanyu aho ntacyibazo mpafite Uwiteka akomeze abongerere!! Ariko nabwo sinakurenganya nagaya abakureze bakubwiyeko isi itangirira ndetse ikanarangirira aho utaha, mubyo utunze ndetse n’abo mubihuje. Mugenzi wanjye hari ubundi buzima nyuma yaho, mugihe uri kuzuza ingarani ujye uzirikana ko hari utuye impande yawe wabuze n’amazi yo kunywa, hari abadatunze nk’ibyo utunze Atari uko bacumuye, ubarusha amashuli cyangwa se ari abanebwe kurusha abandi ahubwo aruko iyi si twisanzemo imeze. Iyo ntebe wicayemo hari undi wayicayemo, kandi hari n’uzayicaramo, uritondere ibyo uvuga ejo utazajya gusaba uwo wasesereje!! njya numva bavugango bucya bucyana ayandi (ntugirengo ndi kugucyurira Mr/Mrs/Ms Muherwe nivugira gusa ! kandi nawe uretse kwirengagiza uko niko kuri kw’iyi si dutuye !),…………… [Gusa nizereko abamusetse bose bagenda muzabo cyangwa muri kajugujugu gusa kuko ubaye nawe ufata moto ……… lol]
Wimukwena kuko yaruse umwe wasigaye yicaye iwabo utegereje ko umugabo byose azaza abyikoreye, wimukwena kuko yaruse bamwe bazigenderamo batazi igiciro cyazo ndetse zitanabanditseho, bamwe bazibonye aruko batanze imibiri yabo ho icyiguzi, wimukwena kubera ishyaka yagaragaje ryo kugerageza amahirwe ye, wimukwena kuko nawe yifuza kugera kurwego rurenze urwo ariho erega buri wese imbuto arayivukana nuko yerera igihe gitandukanye!
Rata mwali w’i Rwanda, mugihe ugitegerezanije amatsiko wamunsi warwaniye ishyaka , wowe ushyire umutima hamwe wumve utuje. Ushobora kutazabona iryo kamba buri wese ari guhatanira ariko wowe iryawe wamaze kuryegukana; nibenshi bagiraga ipfunwe ry’uko babayeho wahaye kwiyacyira, hari benshi wongeye guha icyizere cyo kongera gukurikira inzozi zabo bari baramaze gucika intege kubera icyo rubanda bazavuga, hari nabumvaga yewe batagera mubandi kubera aho baturuka, ariko werekanye ko byose bishoboka !! Ndahamya ntashidikanya ko aho uvuka batewe ishema nawe mukobwa mwiza!
Wanze kuba icyo abandi bafuza ko uba cyo, wabaye uwo uriwe! Icyampa umunsi nagize umwana w’umukobwa akazagira ubutwali nkubwo wagaragaje!
Amahirwe masa,,
4 comments
-
Woww… nibyiza kuba yaraharaniye kagaragara uko ari ntiyugaragaze uko atari. Imana izamuka she n’ikamba byaba byiza urataha nye.
LikeLike


text:
Ubwonko
Ubwonko bw’inyamaswa zikururuka (reptiles) buzibashisha kumenyera vuba aho zigeze n’ibihe zirimo (ni yo mpamvu muzasanga izo nyamaswa zihindagurika mu bushyuhe bw’umubiri bitewe n’uko aho ziri hashyushye cyangwa hakonje), ubw’inyamswa bita inyamabere bukazibashisha kwiyoroshya, ntizigire amahane, ariko ubwonko bw’umuntu ni bwo bwonyine bushoboye guhimba ibishya no gukundana nyakuri.
Kuva kera cyane, uruyuki rw’urunyamirimo (l’abeille ouvrière) rukora uruhererekane rw’ibyo rushinzwe ariko kuri gahunda zitajya zidahinduka.
Mu gice cy’inyuma cy’ubwonko twagereranya n’uruhu rwabwo (cortex cérébral) ni ho habikwa ibyo washyize mu bwonko ngo uzabyibuke :
Agace k’inyuma werekera hasi (région occipitale) ni ko kibuka ibyo wabonesheje amaso (les informations visuelles). Naho agace ko hejuru no mu mpande aharinganiriye n’igufwa ryo hejuru n’irya nyiramivumbi (région pariétotemporale) ko kabika ibyavuzwe (les informations verbales).
Mu by’ukuri utwo duce dukora umurimo watwo ku manywa (activité diurne), ariko na nijoro usinziriye uri mu nzozi (le sommeil paradoxal avec rêves) na byo birushaho gushimangira ibyinjiye mu bwonko kugira ngo uzabyibuke.
Kugira ngo umuntu yibuke, ubwonko bwo mu mutwe bubigiramo uruhare rukomeye. Nk’agace k’ahagana mu gahanga (lobe frontal), by’umwihariko kagira umumaro wo guhitamo ibyo wibuka, kagahitamo ibigomba kubikwa mu bwonko, kubisesengura no kubitunganya kugira ngo intekerezo zihamanye n’ibikorwa.


text:
Ibi ngo Bamwe bizagerwaho ari uko ubuyobozi bushya bushyize hamwe abacuruzi bagakorera mu mujyo umwe.
Umuyobozi mushya w’Urugaga rw’Abikorera mu Karere ka Rubavu, Kayumba Nyota Jeannette, afatanije na komite batorewe hamwe mu gihe cy’imyaka itatu iri imbere, yatangaje ko biyemeje ko bagiye kubaka isoko rya Gisenyi.
Yagize ati “Tugiye gushishikariza abacuruzi bose ndetse n’abafatanyabikorwa twishyire hamwe duhuze imbaraga kugira ngo iri soko ryacu rimaze iminsi ryaradindiye turyuzuze.”
Umuyobozi w’Urugaga rw’Abikorera ucyuye igihe, Niyonsaba Mabete Dieudonné, yavuze ko isoko rya Gisenyi ari kimwe mu bikorwa komite ye yifuzaga kuzasoza ikivi irangije kuryubaka ariko ntubyakunda, asaba komite yatowe kwesa uyu muhigo.
Yagize ati “Mu bikorwa bikomeye tubasigiye ni isoko rya Gisenyi murabizi neza ko ryari mu manza ariko ubu zararangiye akarere kararitsindiye. Ni ikintu cyihutirwa kigomba gushyirwamo imbaraga ndetse n’irya Petite barrière aho abikorera bagomba kugira uruhare mu kuricunga."
Mu 2016 inkiko zemeje ko Akarere ka Rubavu gatsinze ndetse umuhesha w’inkiko w’umwuga agashyikiriza ibyangombwa bigahesha uburenganzira bwo gusubirana iri soko.
Aho ryari rigeze rimaze gutwara amafaranga angana na miliyari imwe na miliyoni 300 z’amafaranga y’u Rwanda rikaba ryari ryaratangiye kubakwa n’akarere mu 2010, kaza kunanirwa biturutse ku mikoro make riragurishwa ari na byo byaje gukurura imanza bitewe n’uburyo byakozwemo.


text:
Tom Close na Tricia bamaranye imyaka igera kuri itatu barushinze, ubu bafitanye umwana w’umukobwa witwa Ella. Tom Close n’umugore we basezeranye imbere y’Imana ku itariki 30 Ugushyingo 2013.
Kuri uyu wa 28 Ukwakira 2016, Tom Close yizihije isabukuru y’imyaka 30 amaze avutse. Mu kwifuriza umugabo we umunsi mwiza, Tricia yanditse kuri Instagram amagambo ‘agaragaza Tom Close nk’umuntu udasanzwe wanamuhesheje umugisha mu gihe cyose bamaranye’.
Yateruye agira ati “Isabukuru nziza nkingi ya zahabu Imana yanyihereye Tom Close. Imana Ishimwe yo yakurinze kugeza ubu ikampa n’amahirwe yo kukugira hafi. uri byinshi; uri umugabo mpamya neza ko n’ababyeyi bawe aho bari hari amapeti bafite kuko bafite umuntu nkawe ku Isi.”
Niyonshuti Ange Tricia yongeyeho ko yifuza kuzabana na Tom Close kugeza igihe Isi izashirira ndetse ngo mu byifuzo yagejeje ku Mana asaba ko ‘bazakomeza kubana mu bazemererwa kwinjira mu ijuru.
Yagize ati “Nifuza ko tuzamarana imyaka igihumbi ndetse twava no ku Isi tukazagumana iruhande rw’Imana ariko bitanakunze umenye ko iminsi maranye nawe ari inzozi nziza ntajya niyumvisha. Uwiteka akomeze aguhe ibyiza no kuramba. Ndagukunda rudasumbwa.”
Ibyo Tricia yanditse byishimiwe na benshi ndetse mu bitekerezo birenga 50 byashyizweho abantu bagaragaje ko “bishimira by’ikirenga imibanire ya Tom Close n’umugore we”. Aba bombi bashimiwe kwicisha bugufi, kubana na bose nta vangura ndetse ngo ababasura mu rugo bahora bifuza kuzahagaruka.
Malayika murinzi, indirimbo Tom Close aheruka gusohora


text:
Rwanda | Nyamasheke: Abayobozi batandukanye bahuguwe ku ishyirwaho ry’ihuriro ry’abana.
Kuri uyu wa 3/8/2012, abayobozi batandukanye barimo abanyamabanga nshingwabikorwa b’imirenge, abashinzwe imibereho myiza y’abaturage mu mirenge, abahagarariye inama y’igihugu y’abagore More...
Intara y’Amajyepfo iri ku isonga mu gikorwa cy’ibarura ry’amasambu
Kwandikisha ubutaka bubihesha agaciro Uhereye I Buryo ni Umuyobozi ushinzwe ikigo cy’igihugu gishinzwe iby’ubutaka, Sagashya Didier Umuyobozi ushinzwe ikigo cy’igihugu gishinzwe iby’ubutaka More...


text:
Ubutumwa bwa 12.07.07.2014
N´iki cyadukanya n´Urukundo rw´Imana?
Imana Data wa Twese wo mw´ijuru yaduhaye kumenya Yesu Kristo, itwereka urukundo rwayo iciye mu mwana wayo Yesu Kristo. Yesu Kristo yemeye kuza kuducungura kugirango dukire. Kubw´urukundo rwiwe yaduhaye Amahoro, Umunezero, Urukundo rw´ Imana rutekereza ku bandi, yaduhaye guca bugufi.
Yesu yaduhaye kubohoka, mu mitima, araduhumanura aduha ubugingo buhoraho twita abaragwa na Yesu Kristo.
Zaburi 138, Nubwo Imana ikomeye ikorana n´Imitima iciye bugufi.
Luka 12:35-48 Tube maso dutegereje kuza k´Umwami wacu Yesu Kristo kandi amatabaza yacu ahore yaka.
Luka 15: 11-25
Níki gituma tujya kure y´Imana Data wa twese. Hari ubwo Imana iduha Umugisha ukatujyana kure y´Imana. Ese nta gihe Imana iduhezagira bigatuma tujya kure. Iyo tutari n´Imana inzara iratera. Iyo turi kure y´ Imana tuba imbata z´icyaha nkuko uwo mwana yabaye imbata iragira ingurube. Icyaha imbere y´Imana ni nkokujya mu ngurube.
Uwo mwana w´ikirara yifuje kujya kwa se afata icyemezo cyo guhinduka. Imana ishaka ko dutera intambwe dufate icyemezo cyo kuza guhura na Data wa Twese by´ukuri. Yisubiyeho yemera kujya gusaba imbabazi se kuko yacumuye kuri Data wo mwijuru.
Mutima wanjye shaka Ubwami bw´Imana wisubireho. Fata icyemezo kandi ukore uyu munsi ntutegereze ejo.
Se yaramubonye akituruka kure, aramubabarira. Urukundo rw´Imana ruduha imbabazi zívyaha vyacu rukatugarura mu rugo. 2 Abatessalonika 2: 1-16. Tugire imitima iciye bugufi inezereza Imana. Twirinde twumvire icyo Imana itubwira iciye mw´Ijambo ry´Imana kuko iyo tutabyizeye ireka ubushukanyi bigatuma umutima winangira. Ni ahacu rero guhitamwo neza tugahita ubugingo buhoraho. Amen


text:
Rwanda : Nyamagabe: Bishimiye aho imyiteguro y’ibarura igeze
Mu gihe hasigaye amezi atagera kuri atatu ngo ibarura rusange ritangire mu gihugu, abafite uruhare mu gutegura ibarura mu karere ka Nyamagabe baratangaza koimyiteguro y’iki gikorwa igeze ku rwego rushimishije.
Ku itariki ya 29/5/2012 nibwo abashinzwe gutegura igikorwa cy’ibarura mu karere ka Nyamagabe bagiranye ikiganiro n’umuhuzabikorwa w’ibarura muri aka karere kugira ngo barebere hamwe aho iki gikorwa kigeze gitegurwa.
Iki kiganiro cyari kitabiriwe n’umuyobozi w’akarere wungirije ushinzwe imibereho myiza y’abaturage, abahagarariye inzego z’umutekano mu karere, abanyamabanga nshingwabikorwa b’imirenge,abahagarariye abikorera ku giti cyabo n’abahagarariye amadini.
Karera Albert, umuhuzabikorwa w’ibarura mu karere ka Nyamagabe yatangaje ko kugeza ubu imyiteguro mu karere ka Nyamagabe iri kugenda neza, ati “igikorwa kirategurwa neza ukurikije ibikorwa byakibanjirije.â€
Abari bitabiriye iki kiganiro basabwe kandi gukomeza gusobanurira abaturage ibijyane n’ibarura kugira ngo igihe kizagere buri wese yiteguye kandi azi neza ibyiza by’ibarura.
Biteganyijwe ko iri barura rizaba kuva tariki ya 16 kugeza tariki ya 30 Kanama uyu mwaka.Iki gikorwa kikazakorwa n’abarimu bigisha mu mashuri abanza.


text:
Komisiyo y’igihugu ikorana na UNESCO yateguye urugendo shuri ruhuje abayobozi b’ibigo 40 biri mu urunana rw’amashuri yimakaza amahame ya UNESCO. Intego kwari ukwigira ku bandi kurushaho kunoza uburyo bwo kuyobora ibigo by’amashuri. Amashuri yasuwe ni Urwunge rw’amashuri (G.S) Indangaburezi iherereye mu karere ka Ruhango, G.S Notre Dame de Lourdes riri i Kibeho mu karere ka Nyaruguru, G.S Saint Pierre riherereye mu kirwa cya Nkombo hamwe na TTC Mururu. Abo bayobozi b’ibigo basuye kandi Kitabi College of Environment, uruganda rukora sima (CIMERWA) n’amashyuza biri mu Bugarama mu ntara y’iBurengerazuba.
Abayobozi b’ibigo by’amashuri biri mu runana rwimakaza amahame ya UNESCO
Ibigo byose byasuwe wasangaga bifite udushya cyane cyane mu ma “clubs” akorana na UNESCO mu buryo bwo kwimakaza umuco w’amahoro, mu gucunga no kubungabunga ibidukikije, mw’itangazamakuru, mu kurwanya ibiyobya bwenge, ubumenyi n’ikoranabuhanga, mu kurwanya jenoside n’ibindi. Mw’ishuri Indangaburezi bashimye ubufatanye bwiza buri hagati y’ababyeyi, nyiri ikigo n’ubuyobozi bw’ishuri. Bishimiye kandi ko ubuyobozi bw’ishuri bwashyizeho gahunda y’urubohero ku bakobwa n’itorero ku bahungu bigatuma abana bagira “discipline”, bakamenya ubuzima bw’imyororokere , indangagaciro na kirazira byo mu muco wacu ndetse bagakora n’imihigo.
Aha ni kuri G.S Indangaburezi/RUHANGO
G.S Mere du Verbe i Kibeho/ Nyaruguru
Muri G.S Mere du Verbe bishimiye “discipline” basanganye abana ndetse bakaba bafite agashya kuko hari club ihuriwemo n’abarimu, abana n’abayobozi b’ikigo. Aho hakorerwa ibyo bise ‘gusasa inzobe”,abana bagasobanuza byinshi bakeneye kumenya ku buzima bw’imyororokere kandi n’abo barezi bakababwiza ukuri kose bakurikije ibyiciro barimo. Muri urwo rwunge rw’amashuri kandi bashyizeho gahunda nziza yo gushyira abana mu miryango y’abanyeshuri 12, ifite papa na mama mu bakuru babarimo, bityo bakaganiriramo ibibazo bafite maze abo babyeyi bakabishakira umuti. Ibibananiye nibyo bageza ku buyobozi bw’ikigo. Iryo shuri kandi barishimye ko nyuma y’amasomo abanyeshuri bajya muri za laboratwari za science bagashyira mu bikorwa ibyo bize ariko bateza imbere ubumenyingiro bwabo.
Muri TTC Mururu, abari mu rugendoshuri basanze abanyeshuri baho baritoyemo umuvunyi mukuru n’umwungirije bagomba kubakemurira ibibazo mbere yuko bigera mu buyobozi bw’ishuri. Bashimye kandi ko iryo shuri nderabarezi rifite gahunda yo gutoza abanyeshuri kwikorera imfashanyigisho (matériel didactique) mu bintu byakagombye kujugunywa (impapuro, udufuka tw’ umuceri, imyenda….).
Ku ruganda rwa CIMERWA
Muri TTC Mururu
Nyuma yo gusura uruganda rwa sima (CIMERWA), abari mu rugendoshuri basanze rwangiza ibidukikije bashingiye ku bicanwa bakoresha birimo amakara; ku gitaka bacukura bakoresha mu gukora sima kandi aho gicukuwe ntihaterwe ibiti; kw ivumbi na sima bitumuka biva mu ruganda n’ibindi. Cyakora abakozi baganiriye nabo babasobanuriye ko uruganda rushya ruriho rwubakwa ruzakemura ibyo bibazo byose.
Baboneyeho no gusura amashyuza (eaux thermales) ari aho mu Bugarama basanga ari ahantu heza hafashwe neza harushaho kubyarira umusaruro ako karere.
Muri Kitabi “College of Conservation and Environment Management (KCCEM)” basobanuriwe uko icyo kigo cyigisha kubungabunga ibidukikije n’urusobe rw’ibinyabuzima. Icyo kigo gitanga amahugurwa y’igihe gito ku bantu batandukanye, kuva ku byumweru bibiri kugeza ku mezi atatu. Gitanga kandi amahugurwa y’igihe kirekire (inyaka 2) ku abazaba aba “guides”, abarinzi, abakurikirana ubuzima bw’inyamaswa n’abafasha b’abakora ubushakashatsi muri za pariki. Abaharangije bahabwa “diploma in wildlife management”. Iryo shuri kandi ntiryigisha abanyarwanda gusa ahubwo ryigisha abanyeshuri baturutse mu bihugu bitandukanye byo mu karere. Bwana Richard Nasasira uriyoboye yabwiye abo bayobozi b’ibigo by’amashuri ko bafite uruhare rukomeye rwo gutoza urubyiruko barera kurinda no kubungabunga urusobe rw’ibinyabuzima bityo bagasiga u Rwanda ari rwiza kuruta uko barusanze.
Mu myanzuro abo bayobozi b’ibigo bihaye harimwo:
Kwigana gahunda y’urubohero n’itorero maze hagashakwa inararibonye zigatanga inyigisho ku ndangagaciro na kirazira biri mu muco wacu ndetse bakigisha n’ubuzima bw’imyororokere kuko bigaragara ko ababyeyi badakunze cyangwa batabasha kubyigisha abana babo.
Kubera ko murugendo ku Nkombo basanze G.S St Pierre itabona abanyeshuri bahwanye n’ubushobozi bw’ikigo ndetse bakaba barasanze hari abana 10 gusa bahakomoka biga muri icyo kigo, abo bayobozi b’ibigo by’amashuri basanze Leta yagombye gushyiraho gahunda y’umwihariko yo kwakira abana batabonye amanota yo kubajyana muri “internat”. Byaba byiza Leta ishyizeho “section technique” kugira ngo abanyeshuri bo muri icyo kirwa badakeneye kwiga “science” bagire indi “choix” yo kuhaguma.
Mu rwego rwo kubungabunga ibidukikije, byaba byiza uruganda rwa CIMERWA rushatse ibindi rusimbuza amakara akoreshwa mu gukora sima kandi aho bacukura ibitaka n’amabuye hagaterwa ibiti mu rwego rwo kurwanya isuri.
CIMERWA yagombye gushyiraho gahunda ihamye yo kwakira abashyitsi bagasobanurirwa n’ababifitiye ubushobozi uko sima ikorwa.
CIMERWA igomba gushyiraho uburyo bwo kurinda abakozi bayo ubushyuhe n’ivumbi bituruka mu matiyo akora sima, hakanarebwa amasaha bakora, n’ibindi.
INZEGO Z’IGIHUGU ZIBISHINZWE
Gukora ubushakashatsi ku buzima bw’abakozi bakora muri CIMERWA no ku bahaturiye muri rusange (MINISANTE).
Gushyiraho gahunda inoze y’isuku ku mashyuza hakubakwa za “douches” abantu babanza kogeramo mbere yo kwinjira mu mazi y’amashuza bityo bigaca umwanda ugaragara muri ayo mazi uturutse ku masabune biyuhagiriramwo n’ibindi (RDB-TOURISM).
Kurushaho gutegura amashyuza kuba agace k’ubukerarugendo nkuko bikorwa ahandi (RDB-TOURISM).
Abarimu ba T T C Mururu barerekana uko bakora infasha nyigisho abandi bakurikiye icyo gikorwa
Philomene MUKANKUSI
Umuyobozi w’Itumanaho, Itangazamakuru n’Inyandiko/CNRU


text:
TUBATUMIKIRE: UKURI CYAGWA GUHANA IMBABAZI. ICYO ABANYARWANDA BAKENEYE NI IKI?/ Manzi
15 comments:
- AnonymousSunday, July 17, 2016 2:33:00 am
Urakoze Manzi !!! Mu magambo macye cyane , dore njye uko byumva kandi niba ntibeshye mbisangiye na benshi bo mu bwoko bw' Abahutu :ReplyDelete
1. Ari Kayumba (RNC) ari na Rudasingwa(New RNC), bombi ni "nta kibuno nta nnyo"!!!!! Nta numwe muli bo bombi uzakubwira ko yemera "Revolution ya Rubanda yo muli 1959" yakuyeho Ubwami hakimakazwa Republika !!!! Kuba bombi bayipinga ahubwo bacyemeza nta gushidakanya ko iyo Revoltion ya 1959 ahubwo ariyo ntandaro ya "Jyenosayidi" yakorewe Abatutsi, nta handi baduhishe , nta yindi ideologie bahuriyeho atari ideology ya KALINGA n' ibijyana nayo byose !!!!!!!
2. Uko "ukuri" Abahutu mushaka kumenya ku mahano yakozwe na RPF/APR ku itegurwa n' ihonyabwoko ryakorewe Abahutu, Rudasingwa ntakwo azababwira kuko "Nta nyamaswa y' Urwara rurerure yimena inda" !!!!! Azakomeza kureshya Abahutu ngo bamushyigikire agereka ubwo bwicanyi kuli KAGAME , KAYUMBA n' Agatsiko kabo (nawe yarimo kandi akirimo!!!) na RPF yabo muli RUSANGE ariko nta details azigera ababwira !!!!!
3. Nta MBABAZI zibanziriza UKURI , UKURI niko kubanziriza IMBABAZI zigatangwa cg se ntizitangwe !!!! D' abord la Vrai VERITE, puis PARDON et RECONCILIATION !!! Bitabaye ibyo, ni ya macenga/ideologie ya KALINGA ba KANYARENGWE, LIZINDE, BIZIMUNGU, NTAKIRUTINKA na TWAGIRAMUNGU baguyemo bayita ikiziba kandi rwari URUZI rwabamize bunguli !!!!!
4 Ntacyo RUDASINGWA azigera ababwira mu buryo burambuye uko APR/RPF bateguye genocide yakorewe Abahutu n' Abatutsi kuva le 1er Octobre 1990 , muli 1994 i Gakurazo, i Kibeho , Zaire n' ahandi mu Rwanda kugeza na nubu !!!!!!!!
5. Rudasingwa (New RNC) rero ntakomeze kurangaza Abahutumuli ayo mareshya-bahutu ye, kuko nibe na KAYUMBA (RNC) we ntiyigeze ata ibitabapfu ngo arasaba imbabazi kuko we ubwe yiyemerey ko "atigishije abasoda be (APR) kurasa amashaza", ko icyo gihe byari intambara yagombaga "GUKUBURA" niyonka kugeza no mu "BUVUMO" bwa MUSANZE !!!!!!!!!
6. Abahutu bagishidikanya ngo APR/RPF "NTIYIGEZE IGAMBIRIRA GUTSEMBA ABAHUTU", njye abo ntitukiri kumwe, nzemera nkomeze nitwe umunyamahanga cg se impunzi aho kuba nka KANYARENGWE, LIZINDE, BIZIMUNGU PASTEUR, NTAKIRUTINKA, RUCAGU, BAMPORIKI, HABIYAREMYE Damien, TWAGIRAMUNGU, etc.. n' abandi BAhutu de Service bagenda inyuma ya KAYUMBA cg se RUDASINGWA !!!!!! Qui dit mieux ????? Allez-y !!!!!!!
Muvandimwe Manzi,ReplyDelete
urakoze cyane kuri iyi nyandiko yawe itagira uko isa. Ibyo uvugamo ndabishyigikiye 100%. Kuva muri 1/10/1990 abahutu bahuye n'akaga, batumizwa mu manama aho FPR yari imaze gufata bagera aho babatumiye bakabamishamo urusasu, hagakurikiraho gutwika imirambo, ibi byarabaye i Byumba , biri mu kegeranyo cya mucamanza wo miri Esipanye Fernando.Ibi Rudasingwa ntiyavuga ko atabimenye!
Ibyobo byacukuwe n'abatutsi hirya no hino mu Rwanda muri 1993, ku mabwiriza ya FPR byari bigamije iki?Ninde wabipanze? Ibi Rudasingwa na Kayumba ntibavuga ko batari babizi kuko 100% nzi ko igihe abanyarwanda bazaba bahawe uruvugiro, Abatutsi ubwabo nibo bazavuga uwabahaye amategeko yo gucukura ibyobo.
Ibyo Musonera na majoro Rutayomba bavuga ko nta gahunda FPR yari ifite yo gutsemba abahutu, ni ikinyoma cyambaye ubusa.Uwo mugambi wari uriho kandi na n'ubu uracyakomeje, Kagame Pawulo ubwe yarawushimangiye kenshi ubwo yivugiraga ko:
- Agafuniko k'icupa kavida ( kumaramo amazi) ingunguru!!!
- Vuba aba aha yongeye kumvikana avuga ko atava muri ba nyamuke!
Urongera ukerekana ko Rudasingwa ari basekanimbereka nka Kayumba aho werekana ko Ruzibiza Abdul, yanditse igitabo ku mabi ya FPR kandi atari mu mbere hayo. Ukibaza uti, niba uyu Ruzibiza yarashyize ariya mabanga angana kuriya hanze, Rudasingwa watekererezaga Kagame, azi ibingana iki?? Kuki we atabivuga, niba koko yarahindutse, akaba akeneye kubanisha abanyrwanda. Aha nta munyarwanda utakujya inyuma, kuko twese utuvugiye ibintu! ndizera ko Rudasingwa asoma Shikama azagusubiza.
Uti kuva muri FPR, cyangwa RNC ntibivuga ko witandukanyije n'ingengabitekerezo ya KARINGA. Kuko abagiye bava muri FPR bakirangwa n'iyi ngengas muri ibi bikurikira:
- imivugire
- imyumvire
-imikorere
Aha watanze urugero rwa Kajeguhakwa valensi, n'umukobwa wa Rwigara.
Muri make ndemeranya nawe ko icyo abanyarwanda bakeneye atari uguha imbabazi abatanazisabye, cyangwa bazisaba ku munwa ku mitima yabo huzuye ubugome bwo gukomeza gutsikamira no kumara abahutu. Igikenewe kandi cyihutirwa ni ukumenya UKURI ku byabaye mu Rwanda kandi bigikommeje, hagakurikiraho ubutabera. AMARASO Y'INZIRAKARENGANE, NTAGOMBA KUGENDA AGATSI. Iyi niyo nzira yonyine izazana amahoro n'ubwiyunge nyakuri mu banyarwanda.
Abahutu rero bahumuke, boye gukomeza kugwa mu mitego y'abiyita abanyepolitike.Bajye inyuma y'umututsi, umuhutu cyangwa umutwa ufite umutima wa kimuntu, ntabe ikinywamaraso, kandi utarigeze yijandika ku buryo buzuguye cyangwa butaziguye mu mahano yabaye mu Rwanda.
MUZAMENYA UKURI MAZE KUBABOHORE
Ndashimira byimazeyo Manzi ku nyabdiko ikubiyemo amagorwa yise gahutu yahuye nayo mu minsi mike tubonye ndavuga kuva muri 1990 ,nasabagako bikunze abafite ubushobozi bazdushyiriraho amateka agaragaza uko ubwami bwatwaye urwanda rwagiye rwahashize bwagiye bufata nabi abahutu kugirango turandurane karinga n'imizi ejo abari kuvuka batazavamo ba Rucagu, Bazivamo na Bamporiki.ReplyDeleteReplies
Urakoze muvandimwe makoki,Delete
Ku byerekeye uko ubwami bwari bumeze mu Rwanda rwa Karinga, si ngombwa kujya kure niba ushaka amateka nyayo abwerekeye!
Ubwiru, ibisigo, imigani migufi. Byose umututsi padiri Alegisi Kagame yabikusanyirije mu gitabo yise Inganji Karinga yanditse muri 1952! Shaka icyo gitabo!
Ahandi wakura aya mateka ni mu muvugo wa Padiri Alegisi Kagame nawo yanditse mbere ya Revolisiyo yo muri 1959 awita, INDYOHESHABIRAYi, muri uwo muvugo aratamo INGURUBE ariyo yita indyoheshabirayi. Urasangamo ukudamarara kw'umwami n'abatware ( bose bari abatutsi).
Muri make umuhutu, yabaye umuja n'umugaragu kuva Karinga yakwaduka ahagana muri 1100. Abahutu nibo bahekaga abatware n'abatutsi bifite (sebuja). Sobuja= so wo mu buja! Abazungu baje ibi byarakomeje, kuko ziriya kiliziya ubona i Save, Zaza, Rwaza, na Nyundo zose zubatswe hagati ya 1900 na 1916, zose zubatswe ku kiboko cyari ku muhutu, kuva kubumba amatafari kugeza kiliziya ureba yuzuye! Nta mashini zariho, bakoreshaga inzego n'ibika, abahutu benshi barahatikiriye, kandi bataranahembwaga!
Iriya mihanda ubona hirya no hino, cyane cyane umuhanda Butare -Cyangugu uca mu ishyamba rya Nyungwe, yose yubatswe n'abahutu; nta mashini zariho, uzagende urebe uwo muhanda Butare- Cyangugu, nurenga ahitwa PINDURA, aho bokereza ibyo bita Ibyondi(inyama z'akanyamaswa kajya kumera nk'inguge ), ukomeze nka km 10 ugana Cyangugu, uzabona ahantu henshi kugirango umuhanda uboneke hacukuwe metero ziri hagati ya 5-10 z'ubuhagarike( gusatura umusozi)! Hariya naho haguye abahutu batabarika, kandi nta gihembo!
Tugarutse kuri biriya bitabo bya Kagame uzasangamo ibi:
- uko abami b'abatutsi bishe abami b'abahutu: Kabeja wo mu Mubari, Biyoro na nyina Nyirabiyoro wo muburasizuba, Mashira ya Sabugabo wo mu Nduga, umutware Mpandahande wa hariya i Ruhande kuri maminuza, n'abandi.
- Uko Karinga yambikwaga amabya y'abahutu, ibi ubisanga mu gisigo gifite imikarago igira iti:
" Abatutsi babyarira ingoma, abahutu bakayambika( Kuyitakisha amabya baciye ku bami b'abahutu), abatwa bakayitambira"!
- Mu migani migufi, usangamo ko umuhutu yari umuntu ufatwa nk'icyontazi n'igisahiranda, dore imwe muriyo:
1. Yewe mugaragu nahatse, kera, ngwino nkwitumire i Nyanza, ariko ntuntenguhe, ndabizi Abahutu mugira nyango.
2. Bihehe ( Abahutu muri 1957-1959) yagiye i Nyanza(ibwami) isanga basinziriye(Revolisiyo), yiba igoma igeze ku manga irivugiza( kuvuga ko abahutu=impyisi=bihehe) niyo bafata ubutegetsi badashobora kubugumana, bugomba kugarukira abatutsi!
3. Revolisiyo yo muri 1959, Abatutsi benshi babonaga ko ntacyo izageraho, bayita: "UMUVUDUKO W'ABAHUTU"
4. Amwe mu mazina yahabwaga abahutu yerekana ko ari ba bihwahwa: UTUMABAHUTU( agira benshi)
Makoki rero urakoze kuba ubajije iki kibazo, tuzakomeza ubushakashatsi kandi namwe mwese musome ibyo bitabo byanditswe n'umutusi padiri Alegisi Kagame abifashijwemo n'abiru yari yohererejwe n'umwami Rudahigwa. Intandaro y'iri yandika, ni uruzinduko Rudahigwa yagiriye muri Seminari nkuru ya Nyakibanda, maze Flatri Kagame Alegisi amubwira umuvugo ukubiyemo amateka y'u Rwanda, Rudahigwa yaramubajije ati ibyo wabyigishijwe nande, ati " ni umutware w'iwacu, kanaka"! Rudahigwa, ati sha ejo nzakoherereza abiru bakubwire byose, uzabyandike kandi uko bazabikubwira!Nguko uko aya mateka mabi yahishuriwe Abahutu, abatwa n'abatutsi, ubundi akaba yari amabanga y'ibwami aribyo bita UBWIRU n'UBUCURABWENGE!!!
Urubyiruko rugomba gukurikirana aya mateka kuko ngo UTIBANDA Ku BYAHISE ATAZASOBANUKIRWA N'IBIZAZA !!
Ndagushimiye cyane ku ncamake umpaye ariko noneho ndongera gukangurira abafite ubumenyi bw'aya mateka kujya bayava imuzi bakayigisha kuberako yaramfashije ariko haracyariho byinshi byo kumenywa ubu bayigisha bayacuritse ku buryo usangamo ikinyoma gusa ntibakubwi ibyo abami b'abahinza ko babayeho ntibashobora kukubwira igihe urwanda rwabereyeho ni ukuri iki kintu ntimukijenjeke kuberako cyakagombye kuba ikimenyetso ko ibiri kuba ubu bifite inkomoko. Nkaba ndangiza nsaba ubishoboye wese kungezaho iburyo nabona icyo gitabo cya Alex yise Inganji Karinga ,nkaba nkangurira n'abandi kugisoma kuko gikubiyemo byinshi.Delete
Nkusi rwose unteye gutekereza bintera ubwoba ku isaturwa ry'uriya muhanda wa Pindura GISAKURA-PINDURA BWEYEYE kuberako urebye uburyo bagiye bamena umusozi w'intare z'amabuye, bakabikora nta gihembo ndahamyako ku munsi hagwaga benshi none n'ubwo ntahaherutse ariko ndareba ikoni ryo k'UWINKA ubwoba bukantaha nubwo naba muto si ndi gito kubyo aya marorerwa ariko nimureke turandure agasuzuguro n'akarengane twimike urukundo n'amahoro binyuze mu kuri.Delete
Wakoze cyane bwana Nkusi kuba watangarije abakunzi ba shikama igitekerezo cyanjye.ReplyDelete
(N'ubwo nabonye FORMAT, yagize akabazo ko guhinduka kuko hari henshi utunyerezo [traits/dashes "-"]twagiye tuvamo, ahandi tugahindukamo "3/4" bityo imipangire ya paragraphs igahinduka henshi. Ibyo bikaba bishobora guhindura umujyo(flow) w'imisomere ku musomyi utabimenyereye ushobora kuba confused ho gato. [umenya byatewe ahari na system ya encoding/scripting y'urubuga rwa blogspot.com ubwarwo itemera (compatible) utumenyetso (symbols) utwo ari twotwose].
ANYWAY, IGIKURU NI UKO IBITEKEREZO BIKUBIYE MU NKURU BISOMEKA kandi BYUMVIKANA NEZA KU MUSOMYI UBISOMA WESE.
Icyo nakunganira igitekerezo cyawe,cyane cyane biriya byerekeranye n'amateka, ni uko hari ikintu maze kubona ku banyarwanda baba hanze bahunze iriya ngoma mpotozi ya FPR cyane cyane abo mu bwoko bw'abahutu. Muri make usanga Bazi byinshi, babonye byinshi, bafite experience mu bintu binyuranye byafasha benshi, ndetse banafite n'ibitekerezo byiza bihambaye byafasha rubanda GUKANGUKA, ariko IKOSA bahuriraho bose ni UKUBYIBIKAHO, ni ukuba ba nyamwigendaho akaba ari nabyo byorohera FPR kubarobamo umwe umwe.
Mu by'ukuri, twese twishimira/twihutira kunenga no kugaya abahutu bose bajya gushimagiza Kalinga muri za Rwanda day, tukagaya abajya muri za come and see, tukamagana abagambanira bene wabo kubera indonke cyangwa ubujiji, tukanaseka cyane abihakana identite y'abo y'ubuhutu kubera iyozabwonko rya FPR, bahora bajya guhakirizwa muri za ndiri z'abicanyi ngo ni za Ambassades,etc. Ario se abo bose:
- TUBA TWABAMARIYE IKI?
- UBUMENYI N'INARARIBONYE BENSHI MURI TWE DUFITE TUBA TWABIBASANGIJE NONEHO BAKINANIRWA?
- DEBATE DUKORANA NABO NI IYIHE NGO NONEHO BATUNANIRE ARIKO TWAKOZE ICYO DUSHOBOYE CYOSE?
Ndabizi neza ko hari benshi mu bahutu bajya gushyigikira ingoma ya kalinga kubera Ubwoba bahorana, inda nini n'indonke cg kubera guhunga ibyaha baba bishinja bakumva ko gukorana na Kalinga ariyo makiriro yabo. Ariko rero hari na benshi bajya gushyigikira iyo Kalinga kubera:
- Ubujiji no kutameya ikibazo u Rwanda rufite (abanyamahanga cyane cyane)
- Ibinyoma na siyasa za FPR intore ziba zabapakiyemo kandi ntizibahe umwanya wo gutekereza (cyane cyane abakiri bato)
- Kutamenya neza FPR n'imikorere yayo (abato, n'abatarabaye mu Rwanda)
- Urujijo baterwa n'abitwa ko bari muri opposition
- N'ibindi binyuranye...
Kuko biteye agahinda n'isoni kubona umwana wiciwe ababyeyi ku mategeko ya Kagame ubwe, ari gucinya akadiho hamwe n'intore muri za Rwanda day (hamwe na Kagame uwo) cg kuri wa munsi wo "kumuboha" wa le 04/07.
Hari akabazo koroshye cyane nkunda kubaza ababyeyi b'abahutu bahunze ingoma mpotozi baba hirya no hino ku isi:
Ndababaza nti muri mwe ni bangahe bafata umwanya bakicaza abana babo bakababwira amateka y'u Rwanda bazi, bakanababwiza ukuri ku ishyano ryarugwiriye ritumye bagera aho bari? Ese ni bangahe bakangurira abana babo kuzaharanira uRwanda rurangwamo amahoro n'ukuri, bagomba kuzatahamo bakarukorera bakanaruteza imbere? Mbabwiye ibisubizo mpabwa agahinda kabica.ReplyDelete
Bamwe ntibakinashaka no kumva ijambo u Rwanda, Abandi bati ayo ni amatiku ya politiki ntitwabibwira abana bacu, abandi bahinduye ubwenegihugu bakora ibishoboka byose ngo banibagirwe n'icyo kinyarwanda, abandi bageze iyo bajya baratunze baratunganiwe sinakubwira...
Kubaho neza ntawe ubyanze ndetse no guprofita opportunites zitaba iwacu zo muri ibi bihugu by'ibwotamasimbi ntako bisa, ariko se Ibyo bibondo bitigishwa amateka yabyo, ngo bimenye identite nyakuri yabyo ngo binahabwe iyo MISSION NOBLE bikiri impinja yo kuzaharanira igihugu cyabyo;
Ubu koko ejo bundi nibyigira hejuru INTORE zikabirabukwa, ZIKABIRAHA IVU, zikabyanjama zigatangira kubipakira UBUVUNDEREZI bw'ibinyoma, amareshyabahutu na siyasa ntindi, ku munsi ukurikiyeho tukabibona ngibyo biri kuzunguza utubendera muri za Rwanda deyi, cyangwa nibyo birimo gukoreshwa kugambanira bene wabo no gutanga utuzi twa Munyuza, cg bikoreshwa andi mabi yose.... Ubu tuzajyaho tubivebe, tubyamagane???
Cyangwa natwe tuzabanza twishinje uruhare rwacu? Buri wese nakore icyo ashoboye ku neza y'abenegihugu bagenzi be, cyane cyane bene wabo bakandamijwe, murebe ko tutagabanya iminsi myinshi mbona igitugu kigifite imbere yacyo mu rwatubyaye.
Murakoze bavandimwe !ReplyDelete
Ibi binyeretse kandi bishimangiye ko amashyaka ya politique menshi ayobya abanyarwanda:
Kuki hatabaho amashyaka abiri gusa;irishyigikiye ideologie ya cyami(kalinga) nirishyigikiye ideologie ya Repubulika ?
Niba amashyaka yanze kwishyira hamwe akurikije za ideologies zayo;reka abahanga mubyapolitike no kuyisesengura tubasabe bace imirongo ibiri gusa :
Buri shyaka rya politique rijye kumusitari waryo maze natwe rubanda rugufi tumenye uburyo tubyitwaramo.
Iyo misitari 2 ni: 1-Ayibona muri Repubulika na ideologies zayo;
2-Ayibona muri cyami na ideologies zayo.Replies
Hari ibanga rikomeye ariryo abantu batazi ubu abahutu bibagiwe ko imyaka irenga 400 bari ku kiboko bagatamirizwa karinga, ahubwo badukanye amahame batazi uwayazinzitse n'icyo ashaka kugeraho bose babaye ba Bamporiki batewe ubwoba, isini, ikimwaro no kuba baravutse ari abahutu.Delete
Ibi nta kindi kibitera biterwa n'uko badashaka kumenya inkomoko y'aya marorerwa ahubwo indyadya z'abatutsi zikabapakiramo ikinyoma cyo kuzarwanya bivuye inyuma ukuri nyako aha rero akaba ariho ruzingiye ingata kuberako abanyarwanda batifuzako ayo mateka yasubirwamo kugirango bahashye irondakoko ahubwo bakaba bakataje mu kurishyira imbere kuberako bimitse ikinyoma.
Bavanndimwe , mwakoze gutanga ibitekerezo. Manzi, unyibukije bya bindi abakrisitu bavuga bihonda mu gituza bita mu kilatini: Mea culpa! NI ICYAHA CYANJYE!Delete
Mea culpa, mea maxi maculpa: " Ni icyaha cyanjye, ni icyaha cyanjye gikabije"!
Umenya bavuga biriya bicuza ko wa mugabo Yezu ngo yabambwe kubera icyo cyaha cyabo gikabije!
Ngarutse ku ngingo wadomyeho agatoki, wa mugani w'abarundi, sitwe tuvuga ngo uwigeize agatebo ayora ivu? Niba umuntu aturuka ikantarange akakumvisha ko uri icyontazi ukabyemera, agomba kugukoresha uko ashaka byarimba akagutamika n'amazirantoki uzi ko ariyo nkuko bimeze ubu!
Ikibazo cy'Abahutu umuntu yagihinira muri uyu mugani Kagame akunda guca: " uburo bwinshi ntibugira umusururu". Abari mu Rwanda imbere, cyane cyane abitwa ko bize,, babaye ibikange ku buryo abenshi niyo ubabajije amazina yabo babanza gukebaguzwa, bakakubaza impamvu ushaka kubamenya!
Abari inyuma y'igihugu, uvuga ko bamwe badamaraye, njye siko mbibona kuko mbyita wa mwijuto w'ikinonko ugirango imvura ntizagwa, iwabandi ni iwabandi. Uribuka ka kabyino baririmbiraga kera abageni kitwaga KANA KARI MUDERI! " kana kari muderi , yewe ma, iya iya, no kuva iwanyu ukajya iwabandi ni agahinda". Uko ibintu bihinduka buri munsi ku isi, biratwereka ko hazabaho igihe buri wese ushaka amahoro, azasubira iyo yavuye , ku isoko. Waba uri muri Amerika, i Buraya, cyangwa muri Aziya, ibi bizaba kandi si kera!
Kutabwira umwana wawe amateka y'igihugu cye ni ukumwica kuko igihe azaba asubiye ku isoko, azahagirira ingorane. Kutigisha umwana wawe ururimi rw'iwabo,ikinyarwanda uba umubuza amahirwe menshi yo kubaho n'abazamukomokaho. Hari umuryango nigeze gusura mu gihugu ntavuze, nganiriza abana mu kinyarwanda, ababyeyi bihutiye kumbwira ko abana babo b'imywaka 16, 14, na 12 nta kinyarwanda bazi, kandi ababyeyi babo bombi ni abanyarwanda!
Ibaze iyo abatutsi bo muri l'UNAR( LUNARI) yaje kwiyubururamo FPR, igihe bahungaga Repubulika muri 1959 bakajya mu bihugu bidukikije. Iyo baza kwibagirwa ikinyarwanda byari kubagora gutera u rwanda muri 1990, gucengera baneka hirya no hino mu gihugu nkuko ba Kayonga babikoraga!
Zubel, nawe uti nihabeho amashyaka abiri mu Rwanda, abashyigikiye ubwami bwa Karinga n'abashyigikye Repubulika. Aha ndagushyigikiye cyane rwose; ikica abanyarwanda ni ukutavugisha ukuri, uburyarya bukaba aribwo buturanga! Ibi biramutse bikozwe, abanyarwanda babana mu mahoro ntawe usuzugura undi cyangwa ngo amuryamire.
Niba hari abahutu n'abatutsi bashaka Karinga, bakayiyoboka, abahutu n'abatutsi bandi ndetse n'abatwa bifuza kwiyoborerwa muri repubulika, nabo bakayiyoboka.
Makoki, unyibukije ijambo Kagame yigeze kuvugira mu Bubiligi yerekana ko abahutu bashobora gusubira mu buhake bw'imyaka irenga iriya 400 uvuga; yashimangiye ko FPR izategeka ubuziraherezo.
" hari abavuga ngo bazaza mu Rwanda Kagame yaravuyeho, uwo Kagame azavaho ryari? Aazakurwaho ni iki: amatora se, intambara se, cyangwa?"
Kagame ntabwo burya yavugaga "Kagame muntu" ni system ya KARINGA!!
- AnonymousTuesday, July 19, 2016 5:07:00 am
Murakoze Dr Nkusi.Ndagushimira ku bwitanjye bwawe ugaragaza mukutwifuriza kubaka u Rwanda tuzibonamo twese!Birababaje kandi biteye agahinda kumvako abantu gukememura ibibazo byabo ari ukubihunga,ntibashake kubyumva, ahubwo bakumva bahindura nationalite cg babuza abana babo kumenya iby iwabo(Ikinyarwanda, amateka,etc...),.Nkuko ubivuze amahanga ni amahanga,ni ubwo baguha ubwenegihugu ariko inkomoko iba izwi,ikindi umuntu muri kamere ye aba akeneye kumenya inkomoko ye n'amateka. None ubwo abo bana batabwirwa amateka yabo si ukubahemukira?Babivuze ukuri,amatwi yuzuye amata ntiyumva!!!Bazasome amateka bazamenya ukuri...Delete
Ariko ndakeka bamwe barayobotse wa mugabo witwa Yesu(Yezu), abandi bakaba abayisilamu, ntago basoma amateka y'abayisilaheli muri Egiputa(Egypt)?Byarangiye bifuje gusubira kunkomoka!!!Ni inde warushije abayahudi gukwirakwira isi yose?Ntibyarangiye babonye ko bagomba kubaka Israel yabo bakayigira igihugu kiza!!
None niba abo bana banyu mutabigisha guharanira abo baribo,ngo bamenye amateka yabo kandi bafite aho babikkorera heza(suitable environment), mukeka ko twe twibera mu Rwanda,twishwe n'ubukene n'inzara,twahawe uburozi ngo ni uburezi,twigishijwe amateka atariyo,twozwa buri munsi mumutwe(crevage de cerveau)muri za ngando n' amatorero bya buri munsi aritwe tuzajya imbere ,tukabonera umuti ibi bibazo?Ese ubwo umunsi bizaba ngombwa ko abana banyu bagaruka, murumva bizajyenda bite?Ndabizi kubera kutamenya amateka, abo nibo bazakoreshwa mukurema no gucura amategeko n'ingamba (rules, policies, laws)byibasira kandi bihuhura abaza bagitera akuka.Gusa nyuma nabo bazagirwa nkaba Kanyarengwe, Bizimungu,Damien,Lizinde,Ndengeyinka...etc
Abanyarwanda bajya baca umugani ngo"Amazi arashyuha ntiyibagirwa iwambeho!!".Njye wandika ibi ububabare narabugize buhagije kuva mu bwana bwanjye kugeza ubu!!Nize secondaire bingoye kubona amafranga nzira amateka n uko navutse, nyamara abandi bari bafite ibigega bibishyurira(FARG,Compation...etc).Kaminuza nayo nayize bingoye ariko nayo ndayirangiza...Nyirangije nayo nabaye umushomeri igihe njye ntita ko ari gito(2years),nabuze akazi atari uko ntari competitive mubo twakoranaga ibyo twitaga exam z" akazi, ahubwo ari ikibazo cy amateka ntagizemo uruhare na ruto...
Mfata icyemezo cyo gushaka ishuli hanze nkava mu Rwanda, numvaga nazinutswe kumva izina u Rwanda, ndetse n 'ibyarwo byose;nkumva ngomba kujya hanze NKAHASHAKA AKAZI , UBWENEGIHUGU ndetse nkarongora n umunyamahangakazi nkibagirwa u Rwanda burundi, kuko murinjye numvaga mfite ubushobozi muri njye bwo kubikora kubera Imana yari yanyihereye ubwenge buringaniye bwabinshoboza!Kubera inspiration y amakuru n amateka nasomye kandi ngikomeza gusoma kuri SHIKAMA(-dore ko natangiye kuyisoma igitangira kugeza n ubu)ibyo bitekerezo byanjye nari mfite ntago byamazemo igihe kinini ngeze hanze y u Rwanda,ni ubwo akazi kororoshye kukabona kuri njye, n umugore nawe kumubona bikaba byoroshye kuri njye, permanet resident nayo kuyibona biroroshye...amafranga nayo yambeshaho hano nkabaho nk umunyagihugu uri kurwego ruri intermadate nayo nta kibazo nayabona ...Ariko nasanze ntagomba gutekereza gutyo...nziko igihugu cyanjye ari u Rwanda ndetseko UMWANA WANJYE agomba kwitwa umunyarwanda mbere ya byose kandi akamenya inkomoko ye...Ntago bigoye kugira icyo wafasha ubwoko bwawe igihe burengana...ibitekerezo nibyo byingenzi...Iyo Dr. NKUSI JOSEPH adashinga uru rubuga mba nkiri hanze y amateka y u Rwanda nyayo!!Mba nkigira ipfunywe z ubwoko bwanjye nkaho hari ubwoko buruta ubundi imbere y uwo cg icyo twita UMUREMYI WA BYOSE(Creator)....
Ntago umusanzu w umuntu uba munini, naho wafungura blog cg facebook page ugacishaho Imigani miremire mitindi,imigani y imigenurano y ingoma ya cyami....Uzi gusoma azasesengura yumve icyo byari bivuze...Ibi byose barabitabye kuko bazi ukuri kurimo...byasimbuwe n imvugo nshya ZIMWE zijimije kumva vuba( UMUNYARWANDA, IMFURA, INTORE,INGENZI, IMBYEYI, KWIHESHA AGACIRO,IBIPINGA,IBIGIGA,INTERAHAMWE,INYANGAGIHUGU,....ETC)
Urakoze cyane bwana Anonymous, ku gitekerezo cyawe.ReplyDelete
Bwana Nkusi yavuze ikintu gikomeye cyane. Iyo abatutsi bibagirwa aho bavuye n'umuco wabo ntibaba baratashye.
Cyakora ngo akabi gasekwa nk'akeza pe! Unyibukije umugabo umwe witwa NDANGALI Christophe uba mu Bubiligi bahaye ikiganiro kuri Radio inkingi, maze mu kwipresenta ati (mu kinyarwanda): nitwa Ndangali Christophe nkaba ndi umubiligi kuko mfite ubwenegihugu bw'ububiligi....Sha singiye kubabeshya narasetse njya ku itaka ariko nyine n'akababaro ari kenshi ukuntu umuntu nk'uwo usheshe akanguhe yakwipresenta gutyo!!( byibuze ntanavuge ngo ndi umunyarwanda unafite ubwenegihugu bw'ububiligi,...), mpita nibaza niba hari icyo yamarira abamukomokaho ku byerekeranye n'ibyo twavugaga aho hejuru. Ubwo siniriwe mbabwira ibitekerezo yatangaga muri icyo kiganiro. Ngurwo urwo ABAHUTU bapfuye!
Mu by'ukuri ni ngombwa cyane gusobanukirwa n'ububi bwa ideologie ya Kalinga n'aho igejeje abanyarwanda aha, ariko nanone ibyo ntacyo bizamara abantu nibadahaguruka ngo banakangure conscience zabo, byibura bahore BITEGUYE buryo n'urwo Rwanda ruzima twifuza rubonetse hatakongera gukorwa amakosa nk'ayabaye kandi na n'ubu akiba.
Dore ukuli kwambaye ubusa,Manzi arakoze cyane,azi gusesengura.ahubwo iyaba iyi nyandiko ye yasomwaga na benshi.ReplyDelete
Aliko se uliya we ngo ni Ndahayo Bujeni wa Mouvement National Inkubiri bite bye mwadusobanuliye.Umurenzaho wera ibijumba wa mugabo we.ReplyDelete
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Mu gitaramo cyo kwizihiza Pasika cyiswe ‘Easter Celebration Pan Africa Chapter’ gitegurwa n’umuhanzi ukunzwe mu ndirimbo zo kuramya no guhimbaza Imana, Patient Bizimana,cyari cyatumiwemo umuhanzikazi Sinach waturutse muri Nigeria. Benshi bakiriye agakiza nyuma yo guhanurirwa na Pasiteri Lydie Masasu , umugore w’umuvugabutumwa ukomeye akaba n’umushumba mukuru w’Itorero rya Restoration Church hano mu Rwanda, Apotre Josua Masasu.
Mu ijoro ryo ku Cyumweru tariki 1 Mata 2018, nibwo habaye iki igitaramo cy’amateka mu bakora umuziki wo kuramya no guhimbaza Imana, cyabaye mu mvura yatangiranye nacyo kugeza kirangiye ariko imbaga y’abari bakitabiriye bagaragaje ko ahari umwuka w’Imana nta kirogoya ishobora kuhagera.
Mu bahanzi baririmbye muri iki gitaramo harimo icyamamare Osinach Kalu Sinach, Aime Uwimana , Israel Mbonyi ndetse na Patient Bizimana usanzwe ugitegura buri mwaka.
Umuhanzi Patient Bizimana wari wateguye iki gitaramo yageze ku rubyiniro yaririmbye indirimbo ze zitandukanye zirimo ‘Ubwo buntu, Ni Muzima, Menye neza, Andyohera cyane’, indirimbo yaririmbaga yakiranwa n’amajwi menshi y’abari bitabiriye iki gitaramo wabonaga banyuzwe bikomeye.
Ubwo yasozaga kuririmba , Patient Bizimana yageze mu mwanya wo gushimira abantu batandukanye bagiye bamufasha ngo iki gitaramo kibe cyabaye, yashimiye by’umwihariko abaguze amatike bakacyitabira dore ko n’imvura yagwaga nyinshi ariko ntabwo bayitinye bemeye irabanyagira abandi bitwikira imitaka bakomeza gutambira Imana.
Patient Bizimana yashimiye cyane Papa we nawe wari waje muri iki gitaramo, anashimira Itorero rya Restoration Church abarizwamo riyobowe na Apotre Josua Masasu. Yahise ahamagara umugore w’uyu mukozi w’Imana (Pasiteri Lydie Masasu) ku rubyiniro aho yavuze ko nawe ari umubyeyi we.
Pasiteri Lydie Masasu ageze ku rubyiniro yashimiye nawe abitabiriye ariko avuga ko yifuza no gusengera abantu bashaka kwakira Yesu nk’Umwami n’Umukiza bityo bagakizwa bakandikwa mu gitabo cy’Ubugingo.
Uyu mugore wasizwe amavuta yamagaye abantu bumva bifuza gukizwa maze akabasengera, gusa ntabwo byakunze ko baza ku rubyiniro ari nabwo yahise asaba ko aho bari abumva bashaka kubohoka bakakira Yesu nk’Umwami n’Umukiza kuzamura ibiganza akabasengera.
Yagize ati “Yesu ashobora kukubohora kandi akinjira muri wowe akabana nawe iteka, niba uri hano zamura ukuboko kwawe, ndashaka kugufasha, biragoye ndabona bahari hano benshi, barahari reka tubasengere, zamura ukuboko kwawe”
Uyu muvugabutumwa akimara kuvuga ngo bazamure amaboko abumva bashaka kwakira Yesu nk’Umwami n’Umukiza, benshi bahise bazamura ukuboko ndetse aranabasengera ashimangira ko Yesu wabapfiriye ku musaraba agiye kubabera Umwami n’Umukiza.
Yakomeje avuga ko abakijijwe bose bakuwe mu gitabo cy’urupfu ahubwo banditswe mu gitabo cy’ubugingo kuko babaye ibyaremwe bishya.
Iki gitaramo ngaruka mwaka cya ‘Easter Celebration’ gitegurwa n’umuhanzi Patient Bizimana kikaba gisanzwe kiba ku munsi hizihizwaho Pasika, muri uyu mwaka kikaba cyari cyatumiwemo umuhanzikazi ukunzwe muri Afurika, Sinach aho bivugwa ko umwaka utaha wa 2019 hazaza umuhanzi waturutse hanze ya Afurika.
Patient Bizimana yashimiye abantu bose bamufashije kugira ngo iki gitaramo cya Easter Celebration kibe
Umugore wa Apotre Masasu yashimiye Patient Bizimana ubwitange agira mu gukora umurimo w’Imana abinyujije mu ndirimbo
Umugore wa Masasu yasengeye abemeye kwakira Yesu nk’Umwami n’Umukiza
Aha Pasiteri Lydie Masasu yazamukaga ajya ku rubyiniro


text:
Hari ibintu umuhungu akora agamije kwereka umukobwa ko atakimukunda nka mbere, ariko na none adashaka kumwerurira. Nubona umuhungu mwakundanaga atangiye kukwima umwanya cyangwa ahora asubika gahunda mufitanye, ujye umenya ko bitakimeze neza hagati yanyu.
Ibi ni bimwe mu bimenyetso bigaragazwa n’umusore, umukobwa akaba yahita amenya icyo umuhungu ashatse kumubwira, nk’uko bamwe mu basore n’inkumi babidutangarije.
Kukwima umwanya: umuhungu wakwanze, iyo umubwiye ko ushaka ko mubonana, akubwira ko afite akazi kenshi, ko ananiwe, agashaka n’izindi mpamvu zituma mutabonana, kuko aba agamije kukwikuraho.
Kutaguhamagara kuri Telefoni: Abantu bakundana, aho iterambere ryaziye, babonye uburyo bwo kuganira, ariko iy’umuhungu yakwanze, agenda agabanya igihe yakuvugishaga. Niba yaguhamagaraga gatatu ku munsi, aragabanya, agasigara aguhamaga rimwe, kugeza igihe azarekera burundu, ndetse ntagire n’ubutumwa bugufi akoherereza.
Nta bwuzu aba akigufitiye: Urugwiro yakwerekaga mbere ndetse n’uburyo yakubwiraga ko agukumbuye, bigenda bigabanyuka; yakubona akaba yanaguhereza ikiganza kandi ubundi yarakubonaga akaguhoberana ubwuzu bwinshi.
Kugusezeranya ibintu ntibigerweho: Akubwira ko azaguha impano runaka, ko azakujyana ahantu runaka, ugategereza ugaheba, mu gihe mbere imvugo ye yabaga ingiro.
Icyo umubwiye cyose akubwira “ejo”:Ikizakubwira umusore wakwanze, ibintu byose ahora abigusezeranya mu nzagihe. Imishinga yanyu yose igahora ejo, akagira impamvu za buri gahunda mwapanze, bikarangira ntacyo mugezeho.
Kukwitaza muri kumwe: Mu gihe mwari musazwe mugendana mu nzira mufatanye agatoki ku kandi, atangira kugenda ashyira intera hagati yanyu, ku buryo uwababona mu nzira yagira ngo ntimuri kumwe.


text:
Pawulo Kagame
aherutse kugirana ikiganiro n’abanyamakuru kuri sitade Amahoro abemeza
ko ngo hari imitwe yitwaje intwaro ishaka gutera u Rwanda iturutse muri bimwe mu bihugu duturanye kandi
ibifashijwemo n’ibyo bihugu. Kagame yavuze ko aribwaribwa ngo icyamuha abo
bashaka gutera bakamugirira vuba ngo maze abereke!
Amagambo ya gashozantambara adakwiye
umukuru w’igihugu
Kugirango buri musomyi wese wa shikama yumve
uburemere bw’aya magambo Kagame avuga n’ingaruka agira kuri buri munyarwanda,
ndifashisha ibibera mu rugo rwa buri muturage. Buri rugo rugizwe n’umugabo,
umugore n’abana; buri wese muri aba tuvuze aba yifuza ko urugo rwabo ruba mu
mahoro rukagira n’ibirutunga bihagije. Niyo mpamvu buri wese azinduka akajya mu
murimo we, mbere yo kugenda ariko bifurizanya amahoro muri aya magambo: « Mwirirweho», iyo bagarutse mu rugo,
barongera bakareba niba ya mahoro bifurizanyije nta kidobya yaba yajemo maze amahoro
y’umwe muribo agahungabana, barongera bagasuhuzanya bati: « Mwiriho?».
Abo byagendekeye neza baravuga bati: «Yego», cyangwa bagasubiza
nabo bati: «Wiriwe, nawe.». Uwo bitagendekeye neza aravuga ati: «Nta myiririrwe,
---)», agatangira akavuga ikitagenze neza, urugo rwose rukifatanya nawe muri
icyo kibazo. Nyuma yo kwifurizanya
amahoro, habaho gusangira ibiryo biba byateguwe.Iyo ibi biryo ari bike, habaho
gusaranganya. Nta n’umwe mu bagize urugo ufata ifunguro riruta iry’abandi kuko
ya mahoro yahahungabanira kubera ko kwizerana yubakiyeho kuba kutagihari ahubwo
harimo kwishishanya.
Tuvuge ko mu muryango runaka harimo umugabo w’inda
nini ushaka kwikubira indyo nziza wenyine agacecekesha abana na nyina, aba bose
bazamwanga nubwo batabimwereka ku mugaragaro kubera gutinya ingufu abarusha,
igihe kizagera babimwereke nibiba ngombwa banamudihe. Niba kandi uyu mugabo
ahora azana intonganya mu rugo, abana n’umugore bazaba ibikange, ndetse abana
bamwe batoroke bajye kuba indaya na za mayibobo.Niba kandi uyu mugabo akunda
gushotora abaturanyi ni hahandi abana n’umugore bazamwanga kuko abana
batazabona abo bakina nabo mu baturanyi, ndetse na nyina ntabone aho asaba
umunyu n’amazi.
Ibi rero tubisanishije n’ibibera mu Rwanda, Pawulo
Kagame umuntu yamugereranya n’uriya mugabo w’inda nini akaba n’umunyamushiha. Mu
magambo ya Pawulo Kagame nta na rimwe avugamo ijambo « amahoro» yivugira
intambara ku bari imbere mu gihugu, n’abanyarwanda bari inyuma yacyo. Iyi ikaba
ariyo mpamvu ubu u Rwanda aricyo gihugu cy’Afrika gifite impunzi nyinshi
zinyanyagiye hirya no hino ku isi. Abaturage ubu babaye ibikange, basenze Imana na Satani ngo ibature umuzigo « Kagame» ariko babuze gitabara. Umutungo Pawulo Kagame afite tuzi uko
ungana, kandi twese tuzi uko ubukene bwugarije u Rwanda bungana. Mu gihe inzara
yugarije igihigu ku nkiko zacyo zose, uyu Kagame we yirirwa yishimisha n’umuryango we mu mahoteli akomeye hirya no hino ku isi. Uvuze ati ariko ibi ni ibiki? Arara
akubiswe agafuni, ahawe utuzi twa Munyuza cyangwa akamanurwa muri 1930!
Biteye isoni
kuvuga ko ushaka kumena amaraso ngo uhagarike ingengebitekerezo runaka
Ndumva iyi nkuru narigeze kuyivuga kuri Shikama ariko
ndayigarukaho. Hari muri 2009, nagiye kubona mbona imbanzirizamushinga y’ubushakashatsi
yateguriwe ahantu ntazi insanze aho nigishaga muri kaminuza nkuru y'u Rwanda i Butare, yahawe umwe mu
barimu twigishanyaga. Iyi nyandiko yari
yanditseho ko ari DG NKUSI Yozefu wayiteguye akaba ari nawe nyiri ubu
bushakashatsi! Dore umutwe w’ubwo bushakashatsi: « Ubushakashatsi ku ngengabitekerezo ya Jenoside mu mashuri yisumbuye
mu ntara y’amajyepfo»
Iyi mbanzirizamushinga nayamaganiye kure, n’abandi
barimu b’Abatutsi barayamagana; uwari wayihawe yayigejeje mu ipiganwa ry’imbanzirizamishinga
yagombaga guterwa inkunga na kaminuza, naryo rirayamagana. Beneyo ntibahagarariye
aho kuko bayigejeje i Kigali mu biro bya UNESCO maze bahabwa miliyoni 11 yo
gukora ubu bushakashatsi, muri 2011 hasotse ku rubga IGIHE ibyagezweho muri
ubwo bushakashatsi: «Mu mashuri yisumbuye mu ntara y’amajyepfo, haracyari ingengabitekerezo
ya jenoside».Nanjye ariko sinahagarariye aho kuko nabajije impamvu
izina ryanjye ryakoreshejwe ntanabajijwe maze nsubizwa ibi : « Ni uko uri umuhutu, kugirango
ibizamo bizahabwe agaciro»!
Nanga kwitirirwa ubu bushakashatsi nabanje gutekereza
uko umuntu yapima « ingengabitekerezo ya jenoside cyangwa indi yose mu mitwe y’abantu
runaka biranyobera! Ni izihe ndangagaciro
cyangwa mburagaciro twagenderaho dupima iyi ngengabitekerezo?
Iki nicyo kibazo cyoroshye nabajije bene umushinga mbura igisubizo. Iki nicyo
kibazo kandi mbaza na Pawulo Kagame ushaka kongera kumena amaraso yitwaje ko
ashaka kurandura ingengabitekerezo ya jenoside:
"Niba FDLR igizwe n’Abahutu bafite ingengabitekerezo ya jenoside nkuko
abaviga, RNC yashinzwe n’Abatutsi
bakaba ari nabo bayigize ku bwinshi, baba bafite ingengabitekerezo ya jenoside ngo
barimbure ubwoko buhe ko nta Muhutu n’umwe ndumva atabaza avuga ko RNC ishaka kurimbura Abahutu? RNC y’Abatutsi se nayo yaba ifite ingengebitekerezo yo kurimbura
ubwoko bw’Abatutsi iturukamo?"
Ibyabaye muri
1994 ntibizongera ukundi
Muri Shikama turashimira cyane ukuntu abategetsi b’amoko
atatu agize uburundi bitwaye muri gahunda z’abashakaga gufata ubutegetsi
hejuru y’imirambo. «Abifuza ko mu Burundi hazaba jenoside ntayo bazabona, bazamwara»;
aya ni magambo yavuzwe kenshi n’abayobozi banyuranye bo mu Burundi; Imana
ikomeze ihabwe icyubahiro kubw’iyi mitekerereze yahaye Abayobozi b’Uburundi. Kudasamara
( Kurangara) kw’aba bayobozi maze bakitangira abaturage batavanguye, nibyo
byatumye abifuzaga iyi jenoside bamwara kugeza aho ba Mpatsibihugu babicaje ku
ntebe y’ubutegetsi baza kubaha gasopo.
Icyo twabwira abasomyi ba Shikama ni uko ibyabaye mu
Rwanda muri 1994 bitazongera kuba ukundi haba mu Rwanda, Burundi cyangwa ahandi ku isi. Si ingufu z’abategetsi
runaka zizayikumira, yewe si ni iza ba Mpatsibihugu!Umunyarwanda wese yabonye
isomo, yaba Umuhutu, Umututsi cyangwa Umutwa; ntawe uzongera koshywa gufata umuhoro
ngo ateme umuturanyi ku nyungu z’Agatsiko k’abantu runaka. Niba mu ishyaka
runaka harimo umuntu umwe gusa ufite ingengabitekerezo yo gutsemba ubwoko
runaka, iryo shyaka niyo ryaba rifite umutungo ungana ute, intiti zingana gute,
rizaseswa ku ngufu z’abaturage n’abakunzi b’amahoro bari hirya no hino ku isi
kandi beneryo bahabwe akato mpuzamahanga ndetse banakurikiranwe mu nkiko
mpuzamahanga.
Kagame Pawulo
rero niba ashaka kumena amaraso nashake ikindi kinyoma kuko icyo kuvuga ko
ashaka guhagarika abashaka gukora indi jenoside ari ikinyoma cyambaye ubusa.
Dg NKUSI Yozefu
Muzamenya Ukuri
maze kubabohore


text:
Giselanse, uhora wibaza uti: "ibintu bipfira hehe?" Shikama nta gihe itakubwiye ko ibintu bipfira iwawe!
Kuva muri 1994 FPR-inkotanyi yigaruriye u Rwanda hejuru y'imivu y'amaraso, wumvishije abanyarwanda ko batareshya: umututsi ari hejuru akaba agomba gufata byose(ubutegetsi, n'imari), umuhutu agomba gufungwa, kwicwa, ugize amahirwe akaba umugaragu n'umuja. Uribuka ijambo wavugiye imbere y'urubyiruko muri 2013 ko Abahutu bavutse n'abataravuka bagomba kugendana ipfunwe?! None se muri Shikama ntitujya tukubwira ko witega umwe wa rugondihene: umugaragu n'umuja bashobora bate kwamagana ba shebuja mu gihe bifatiye inka zagenewe rubanda muri ya gahunda Agatsiko kise Girinka, uvuga ko mu gihugu hose ifite ibibazo?
Kugirango ubyumve neza: muri ya gahunda ya FPR-inkotanyi y'ikinyoma n'itekinika, hari abahutu mwagiye mushyira mu myanya, wowe ubwawe uzi ko nta jambo bagira haba mu bayobozi b'abatutsi bagenzi babo ndetse nta n'agaciro abaturage babaha. Bityo Meya w'umuhutu ntazabuza perezida wa njyanama w'umututsi kwitwarira inka ngo abone bwacya kabiri. Niba visi meya w'umututsi yishakiye kwitwarira inka, Meya umukuriye w'umuhutu ntazamubuza urabizi, ibi rero si ugukingirana ikibaba ahubwo ni ukugirango aba Bahutu bacume iminsi ku isi ya Rurema.
Uravuga ko aba ba nyagupfa bagomba kujya barega izi ndobanure, bazabarega kuri nnde? Hari urega uwo aregaho? Ni bangahe bagejeje ibibazo iwawe mu Rugwiro ntibikemuke? Ese bazabona amahirwe yo kugerayo? Fata ingero ebyiri gusa: wa mwarimu wa kaminuza y'u Rwanda i Butare Lambert wasemuraga kwa Rector, Abatutsi babonye ko uwo mwanya urimo inoti za misiyo ahimbirwa dosiye yo kwinjiza amabombu mu nkongoro muri 2010, afungwa umwaka, umwanya umaze kubohozwa arafungurwa asubira ku kazi ke ubu arigisha! Ikibazo cya wa mubyeyi w'i Byumba , wari umwe mu bayobozi b'ibitaro bya Rwangana uherutse gufatirwa kuri Nyabugogo, ntuyobewe ko nawe azira umwanya yari amaze iminsi ashyizwemo asimbuye umututsikazi w'ihabara ry'umusirikare wo hejuru mu ngabo zawe!
Byose bijya gupfa byahereye iwawe: uribuka ibibazo byabaye hagati ya Bumaya Andereya(Umuhutu) wari uhagarariye Agatsiko muri Libya kuva muri1995 kugeza 1999, abigiranye n'umujyanama we w'ambasade, Alegisanderi(Alexandre w'umututsi)? Ikibazo nyamukuru cyari uko uyu mututsi yumvaga adashobora guhabwa amabwiriza y'akazi n'umuhutu! Byabaye ngombwa ko wowe uza gufunga iyi ambasade muri 1999, Bumaya umugira minisitiri w'ububanyi n'amahanga, utegeka Alegisanderi gukomeza gukora amezi hafi umunani kugirango arangize imirimo yo gufunga ambasade.
Njye wandika ibi sinageraga muri ambasade yawe i Tripoli ariko kuko nigishaga ( Repetiteur) abana b'abambasederi mu ngo namenyaga amakuru menshi kuri iyi ambasade ya FPR: uyu Konseye yabwiraga bagenzi be bahagarriye ibihugu byabo muri Libya ko Bumaya ntacyo ategeka kuko adashobora guha amabwiriza n'umupalanto( utwara inyandiko ku iposita no mu zindi serivise) wo muri minisiteri ye! None se hari aho yabeshye? Niba se minisitiri adashobora guha amabwiriza umupalanto, umunyamabanga mukuru cyangwa umuyobozi mukuru b'Abatutsi muri iyi minisiteri nibikorera amanyanga yo kwigwizaho imitungo, hari icyo azakora? Ibi se uzabyita gukingira ikibaba cyangwa kuba Ngurinzira?!
Uribuka muri 2011 umwarimu wo muri kaminuza y'u Rwanda Charles wananiwe n'akazi ko kwigisha ariko wirirwaga uvuga ko kuba yarakuriye muri Uganda nta kabuza bene wabo bashaka ko aza akajya mu zindi ndobanure mu Rugwiro. Uyu mwarimu ufite impamyabumenyi y'ikirenga (PhD) yakuye muri afrika y'Epfo, yigeze guca ibintu asanze umwe mu barimu yicajwe mu biro yagombaga gusangira n'abandi. Yabwiye abanyamahanga bagenzi be ko atashoboye kwihangana kubera ko ibiro bye babizanyemo Umuhutu! Ntihaciye kabiri ahutaza mugenzi we wari mu za bukuru(imyaka 70) avuga ko batareshya kuko we yavuye muri RDCongo. Nyuma y'ukunanirwa kwigisha n'iyi myifatire n'imvugo bigayitse imbere ya bagenzi be, yazanywe mu Rugwiro mu biro byawe atangira koherereza inyandiko zuzuye ibitutsi Rector Lwakabamba Silas, uyu mugabo nawe utarya iminwa imbere y'akarengane, yahise ahamagara mu Rugwiro yamagana aya mabi.
Aho uviriye mu mahanga wihoreramo, wabwiye uyu Charles uti: " Uwananiwe no kwigisha si hano azashobora" ariko kuko ngo umwana uri iwabo avuna umuheha akongezwa undi, wahise utegeka ko ajyanwa muri RDB aho akuka nkuko yari gukuka muri perezidansi yawe, kuko imishahara y'ibi bigo ari imwe. Ndakeka ko ubu ari hejuru y'umushahara wa 2,000,000 ku kwezi! None se ibi nibyo byagombaga gukorwa, cyangwa hagombaga ibihano? Hagakorwa n'amatohoza ku myigishirize y'aho uyu muntu yize ngo ejo hatazagira undi munyarwanda uhoherezwa.?
Urundi rugero naguha ni urwa Madamu Zayinah wayoboraga Haguruka, akaba n'umujyanama wa Nyiramongi Janeti muri Imbuto Foundation, mukawe. Giselansi, uzabaze uzasanga uyu mudamu wari ufite isomo rimwe gusa abandi bafite make barigishaga amasomo ane(1) kandi agahembwa umushahara wose nk'uwabo, ariko iri rimwe naryo yananiwe kurikosora ngo arirangize, kugeza igihe abanyeshuri berekanye agahinda n'akababaro baterwa n'uyu mwarimu utarabonekaga, bityo bakaba batarashoboraga kwimuka ngo batangire umwaka mushya w'amashuri! Ndakwibutsa ko abanyeshuri yayoboraga mu bitabo byo kurangiza amashuri binubiraga ukuntu abakosorera muri Hoteli aho kuba muri Kaminuza iyo bagize Imana bakamubona!
Ndakwibutsa ko nari umukuru w'agashami, biba ngombwa ko mfata icyemezo cyo gusaba ko uyu mugore ahagarikwa kwigisha kugirango abana bigishwe isomo yari yarahawe ariko hagashira amezi 2 atarakandagiza ikirenge mu ishuri! Uzabaze muri Kaminuza aho iki kibazo cyangejeje kugeza ubwo mpunga igihugu. Uyu mugore amaze kubona ko umushahara we utakiza kuri konti ye, yaje kuntukira mu biro anyumvisha ko azanyereka: ati: "Uri mubi kurusha Interahamwe, ariko bizakugaruka vuba". Si amazimwe, inyandiko twandikiranye ndazifite hano, uzambwire nguhe kopi yazo!
Ari Umuyobozi wa kaminuza, ari umwungirije, ari ushinzwe Ishami(Faculty) bose bihunzaga iki kibazo banga kwiteranya na Nyiramongi Janete mukawe, ariko mu ibanga bakambwira ko turi kumwe. Byaje kurangira, agiye kuko n'umushahara we utagarutse, ariko reba ingaruka byangizeho kubera kwamagana ibibi: "mpeze mu buhungiro"!!!. Nyamara Zainah we nyuma mwamushinze cya kigo cyajugunye impfubyi mu muhanda kitwaga ko gikorera abana, murangije mumugororera umwanya muri Afrika yiyunze (African Union) ubu akaba ahagarariye uyu muryango muri Tchad!!!
Si Zainah wenyine, kuko hari undi musore wari warigize akari aha kajyahe witwa Cyuma M. wavugaga ko yigisha muri kaminuza, ariko akamara n'umwaka atarangije kwigisha isomo na rimwe nyamara umushahara we ukajya kuri konti ye uko wakabaye, impamvu yatangaga ni ubudahangarwa bwe bwo kuba akorana n'umugore wawe Janeti Nyiramongi mu Mbuto Foundation; uyu we yambereye imfura kuko nkimara gutorerwa kuyobora agashami yabarizwagamo, yahise asezera.
Giselanse, ingero ni nyinshi, ubishatse naguha n'izirenga 100 zose zerakana ko byose bipfira iwawe. Niyo mpamvu burya igihe watungaga urutoki rwa mukubitarukoko bariya bagererwa bawe, izisigaye enye zose zerekezaga kuri wowe, zikwereka ko uri nyirabayazana w'ibibazo wavugaga biterwa nabo; ongera urebe videwo y'uwo munsi, niko uri bubisange!
Duca umugani mu kinyarwanda ngo Arimo gishegesha ntavura kandi ngo umwera uturutse i Bukuru bucya wakwiriye hose.
Yewe Abumva, niba wumva mvuze ngo iki?
Dg NKUSI Yozefu
www.shikamaye.blogspot.com
Muzamenya Ukuri maze kubabohore.